hotchpotch/miracl-hf-unified huggingface dataset:
ไทตัส โอนีล
แทดดีอูส บัลลาร์ด ซีเนียร์ (Thaddeus Bullard, Sr.) เกิด 29 เมษายน ค.ศ. 1977 นักมวยปล้ำอาชีพและอดีตนักฟุตบอลชาวอเมริกัน เซ็นสัญญากับWWEในนาม ไทตัส โอนีล (Titus O'Neil) เขาได้เข้าร่วมแข่งขันNXTซีซั่น2 โดยผู้ชนะคือคาวาล ในปี 2011 ได้เข้าร่วม NXT รีเดมชั่นหรือซีซั่น5 ในสแมคดาวน์ 20 เมษายน 2012 ไทตัสได้เปิดตัวค่ายหลักพร้อมดาร์เรน ยังในนามไพรม์ไทม์เพลเยอส์ชนะดิอูโซส์ ในโนเวย์เอาท์ (2012)ชนะแท็กทีมสี่เส้าได้สิทธิ์ชิงแชมป์แท็กทีม WWEกับโคฟี คิงส์ตันและอาร์-ทรูธ ในรอว์ 16 กรกฎาคม ได้ชิงแชมป์แท็กทีมแต่ไม่สำเร็จ ในซัมเมอร์สแลม (2012)ได้ชิงแชมป์อีกครั้งแต่ไม่สำเร็จ ไพรม์ไทม์เพลเยอส์ได้เป็นฝ่ายธรรมะ ในไนท์ออฟแชมเปียนส์ (2013)ได้ชนะแท็กทีมเทอมอยล์ ทำให้ไปชิงแชมป์แท็กทีมกับเซท รอลลินส์และโรแมน เรนส์แต่ก็ไม่สำเร็จ ในสแมคดาวน์ 31 มกราคม 2014 หลังจากไพรม์ไทม์เพลเยอส์แพ้แท็กทีม โดยไทตัสยอมปล่อยให้ดาร์เรนโดนกดแบบง่ายๆ หลังแมตช์ไทตัสกับดาร์เรนจึงเถียงกัน ดาร์เรนเลยถามไทตัสว่านี่กำลังทำอะไร เราเป็นเหมือนพี่น้องเป็นครอบครัวไม่ใช่หรอ ไทตัสบอกว่าไม่ เขาเบื่อหน่ายที่จะต้องมารู้ว่าเป็นไอ้ขี้แพ้แล้ว เขามาที่นี่เพื่อเป็นแชมป์ สิ่งเดียวที่ถ่วงเขาอยู่และเขาต้องกำจัดออกไปก็คือดาร์เรน ยัง ว่าแล้วไทตัสก็อัดดาร์เรนแบบไม่ยั้ง ทำให้ไพรม์ไทม์เพลเยอส์แตกทีมกัน และไทตัสได้กลายเป็นฝ่ายอธรรมอีกครั้ง ทั้งคู่ได้เจอกันในอิลิมิเนชั่น แชมเบอร์ (2014)โดยไทตัสชนะ ในปี 2015 ไพรม์ไทม์เพลเยอส์ได้กลับมารวมทีมกัน ในมันนีอินเดอะแบงก์ (2015)ไพรม์ไทม์เพลเยอส์ได้คว้าแชมป์แท็กทีมสมัยแรกจากเดอะนิวเดย์เป็นเข็มขัดแชมป์เส้นแรกของทั้งคู่ใน WWE ก่อนเสียแชมป์คืนให้นิวเดย์แบบแท็กทีมสี่เส้าในซัมเมอร์สแลม (2015) ในเดือนกุมภาพันธ์ 2016 ไทตัสได้ถูกวินซ์ แม็กแมนสั่งแบนเป็นเวลา 60 วันจากเหตุความประพฤติไม่เหมาะสมที่ไปจับและดึงแขนวินซ์มาหยอกล้อเล่นหลังแดเนียล ไบรอันเพิ่งประกาศรีไทร์และกล่าวอำลาบนเวทีเสร็จสิ้น ในปี 2017 ไทตัสได้ก่อตั้ง Titus Worldwide โดยมีอะพอลโล ครูวส์เป็นคู่แท็กทีมและดานา บรูกเป็นผู้จัดการทีม
ผู้เล่นคนที่ 12
ผู้เล่นคนที่ 12 () เป็นคำที่อธิบายถึงแฟนฟุตบอลในสนามฟุตบอลระหว่างการแข่งขันฟุตบอลหรืออเมริกันฟุตบอล คำนี้มีความหมายแตกต่างในกีฬาคริกเกต หมายถึงผู้เล่นสำรองคนแรกที่ได้ลงสนามหลังจากที่ผู้เล่นบาดเจ็บ ในกีฬาฟุตบอลซึ่งมีจำนวนผู้เล่นแข่งขันในสนาม 11 คนต่อทีม คำ ๆ นี้จึงแสดงถึงแฟนฟุตบอลที่พยายามช่วยทีม ส่วนในอเมริกันฟุตบอลคำนี้เป็นสัญลักษณ์และมีที่มาจากมหาวิทยาลัยเท็กซัสเอแอนด์เอ็ม ในปี ค.ศ. 1922
การแสดงของแฟนสามารถมีผลกระทบต่อฝีมือการเล่นของทีมได้ เป็นองค์ประกอบความได้เปรียบของทีมเหย้า กล่าวคือ แฟนทีมเหย้าต้องการเห็นทีมของตนชนะในบ้านตัวเอง ดังนั้นแฟนเหล่านี้จะมักสร้างเสียงดังหรือร้องเพลงเพื่อหวังที่จะสร้างความรำคาญ ลดความมั่นใจ และสับสน ต่อทีมคู่แข่ง ขณะที่พวกเขาครองบอล หรือชี้นำผู้ตัดสินในการตัดสินใจ เสียงต่าง ๆ นี้อาจเกิดจากการโห่ ผิวปาก กระทืบ หรือเทคนิคต่าง ๆ
รัฐประหารในประเทศพม่า พ.ศ. 2505
รัฐประหารในประเทศพม่า เมื่อวันที่ 2 มีนาคม พ.ศ. 2505 เป็นจุดเริ่มต้นของการปกครองแบบสังคมนิยมและการครอบงำการเมืองของกองทัพพม่า เป็นระยะเวลา 26 ปี ระบบการเมืองที่เป็นผลสืบเนื่องดำเนินมากระทั่งวันที่ 18 กันยายน พ.ศ. 2531 เมื่อกองทัพยึดอำนาจในฐานะสภาฟื้นฟูกฎหมายและระเบียบแห่งรัฐ (ภายหลังเปลี่ยนชื่อเป็น สภาสันติภาพและการพัฒนาแห่งรัฐ) หลังการก่อการกำเริบ 8888 ทั่วประเทศ รัฐประหาร พ.ศ. 2505 นำโดยพลเอก เนวี่น และสภาปฏิวัติสังคมนิยม ซึ่งมีสมาชิก 24 คน ในระยะเวลา 12 ปีถัดจากนี้ กระทั่ง พ.ศ. 2517 พม่าปกครองด้วยกฎอัยการศึก และมีการขยายบทบาทของทหารอย่างสำคัญในเศรษฐกิจ การเมืองและรัฐการพม่า นโยบายและอุดมการณ์ของรัฐบาลหลังรัฐประหารตั้งอยู่บนแนวคิดวิถีพม่าสู่สังคมนิยม (Burmese Way to Socialism) ซึ่งมีการประกาศต่อสาธารณะหนึ่งเดือนหลังรัฐประหารและเสริมด้วยการจัดตังพรรคโครงการสังคมนิยมพม่า
หลังจากพม่าได้รับเอกราช มีความตึงเครียดทางการทหารและการลุกฮือของชนกลุ่มน้อย ใน พ.ศ. 2491 เนวินขึ้นมามีอำนาจในกองทัพ ต่อมา ในวันที่ 31 มกราคม พ.ศ. 2492 เนวินได้เป็นผู้บัญชาการทหารและเข้าควบคุมทหารทั้งหมดแทนนายพลสมิธ ดุนที่เป็นชาวกะเหรี่ยง ทำให้เนวินได้จัดระเบียบกองทัพใหม่ ต่อมา อู้นุได้ร้องขอให้เนวินเป็นนายกรัฐมนตรีเฉพาะกาลเมื่อ 28 ธันวาคม พ.ศ. 2501 หลังจากที่สันนิบาตเสรีชนต่อต้านฟาสซิสต์แตกออกเป็นสองส่วน และอู้นุเกือบไม่ได้รับการไว้วางใจจากรัฐสภา เนวินได้ฟื้นฟูกฎระเบียบใหม่ในระหว่างที่เขาเป็นนายกรัฐมนตรีเฉพาะกาล การเลือกตั้งใหม่ใน เดือนกุมภาพันธ์ พ.ศ. 2503 นั้นอู้นุเป็นฝ่ายชนะ และได้จัดตั้งรัฐบาลเมื่อ 4 เมษายน พ.ศ. 2503
ต่อมาเมื่อ 2 มีนาคม พ.ศ. 2505 เนวินขึ้นสู่อำนาจอีกครั้งโดยการก่อรัฐประหาร ตัวเขาเองมีสถานะเป็นประมุขรัฐ ในฐานะประธานสภาปฏิวัติสหภาพ และเป็นนายกรัฐมนตรีด้วย เขาได้จับกุมอู้นุ เซา ส่วย เทียกและคนอื่นๆอีกหลายคน และประกาศจัดตั้งรัฐสังคมนิยม เซาเมียะ เทียก บุตรชายของเซา ส่วย เทียกถูกยิงเสียชีวิตหลังการวิจารณ์รัฐประหาร เจ้าฟ้าจาแสงหายตัวไปอย่างลึกลับหลังจากหยุดที่จุดตรวจใกล้ตองจี
หลังจากมีการลุกฮือที่มหาวิทยาลัยย่างกุ้งในเดือนกรกฎาคม พ.ศ. 2505 ได้มีการส่งทหารเข้าไปจัดระเบียบใหม่ มีการเผาผู้ประท้วงและทำลายอาคารสหภาพนักศึกษา หลังจากนั้น มหาวิทยาลัยทั่วประเทศถูกสั่งปิดเป็นเวลา 2 ปี จนถึงเดือนกันยายน พ.ศ. 2507 ใน พ.ศ. 2531 อีก 26 ปีต่อมา เนวินปฏิเสธความเกี่ยวข้องกับการทำลายอาคารสหภาพนักศึกษา โดยกล่าวว่าเป็นคำสั่งของอ่องจี
รัฐประหารได้เปลี่ยนพม่าจากสหภาพที่มีหลายพรรคการเมืองไปเป็นรัฐที่มีพรรคการเมืองเดียวคือพรรคโครงการสังคมนิยมพม่า การลงทุนของเอกชนโดยเฉพาะที่ไม่ใช่ของพม่าถูกยึดเป็นของรัฐ บริษัทต่างชาติต่างถอนตัวออกไป และปกครองประเทศด้วยกฎอัยการศึกจนถึง พ.ศ. 2517 จึงได้ประกาศใช้รัฐธรรมนูญใหม่ ใช้ชื่อประเทศว่าสาธารณรัฐสังคมแห่งสหภาพพม่าได้ใช้ธงชาติที่มีสัญลักษณ์ของสังคมนิยม ผลของรัฐประหารทำให้การพัฒนาเศรษฐกิจของพม่าหยุดชะงักจนกลายเป็นประเทศด้อยพัฒนาใน พ.ศ. 2530
ภาษาโซ
ภาษาโซ (Zou language) หรือภาษาโซมี ภาษาโซเม มีผู้พูดทั้งหมด 50,600 คน พบในพม่า 30,000 คน ในรัฐฉิ่น พบในอินเดีย 20,600 คน ในรัฐมณีปุระและรัฐอัสสัม จัดอยู่ในตระกูลภาษาจีน-ทิเบต กลุ่มภาษาทิเบต-พม่า สาขากูกี-ฉิ่น-นาคา สาขาย่อยกูกี-ฉิ่น ใกล้เคียงกับภาษาฉิ่นสำเนียงไปเตหรือสำเนียงซิมเต ในอินเดียเขียนด้วยอักษรละติน มีการแปลไบเบิลเป็นภาษาโซ เรียงประโยคแบบประธาน-กรรม-กริยา
ภาษาทามูดิก
ภาษาทามูดิก (Thamudic; الثمودية) เป็นภาษาอาระเบียเหนือโบราณที่พบในจารึกยุคก่อนศาสนาอิสลามตลอดทะเลทรายอาระเบียและคาบสมุทรไซนาย ในช่วง พ.ศ. 143 – 943 ชื่อภาษานี้ตั้งตามชื่อของชาวทามูด ซึ่งที่จริงแล้ว ไม่ได้เกี่ยวข้องกับภาษานี้
ภาษาสัญลักษณ์มาเลเซีย
ภาษาสัญลักษณ์มาเลเซีย (; ) มีผู้ใช้ประมาณ 24,000 คน มีความผันแปรไปในแต่ละรัฐ แต่สามารถเข้าใจกันได้ ยกเว้นในบางพื้นที่ของรัฐตรังกานู สถานะของภาษาสัญลักษณ์ในตรังกานูไม่ชัดเจน พัฒนาขึ้นโดยกระทรวงศึกษาธิการเมื่อ พ.ศ. 2521 และใช้ในโปรแกรมของรัฐ ภาษาสัญลักษณ์นี้สร้างขึ้นโดยสหพันธ์คนหูหนวกแห่งมาเลเซีย เมื่อ พ.ศ. 2541 และเป็นพื้นฐานของภาษาสัญลักษณ์อินโดนีเซีย ใช้โดยคนหูหนวกส่วนใหญ่ในมาเลเซียที่เข้าโรงเรียนทุกช่วงอายุ
ปลาการ์ตูนลายปล้อง
ปลาการ์ตูนลายปล้อง หรือ ปลาการ์ตูนลายปล้องหน้าทอง (; ) เป็นปลาการ์ตูนชนิดหนึ่ง
มีสีสันบนลำตัวเมื่อยังเล็ก ด้านล่างจะเป็นสีเหลืองหรือสีส้ม และด้านบนบริเวณหลังจะเป็นสีน้ำตาลเข้มไปจนถึงดำ เมื่อโตขึ้นสีดำนี้จะค่อย ๆ ลามลงมาเรื่อย ๆ ทางด้านท้องจนดำสนิททั้งตัว
ขนาดโตเต็มที่ประมาณ 5.5 นิ้ว พบกระจายพันธุ์ในมหาสมุทรอินเดียและมหาสมุทรแปซิฟิก ตั้งแต่อ่าวเปอร์เซียจนถึง เมลานีเซีย, ไมโครนีเซีย, เกาะไต้หวัน, ตอนใต้ของญี่ปุ่น, หมู่เกาะริวกิว และออสเตรเลีย ทางน่านน้ำไทย ไม่พบทางฝั่งอ่าวไทย แต่จะพบทางฝั่งอันดามัน
เป็นปลาการ์ตูนอีกชนิดหนึ่ง ที่นิยมเลี้ยงเป็นปลาสวยงาม และสามารถเพาะขยายพันธุ์ได้แล้วในสถานที่เลี้ยง แต่ปลาที่มีขายในตลาดปลาสวยงามส่วนใหญ่ในประเทศไทย ยังเป็นปลาที่จับมาจากแหล่งธรรมชาติจากต่างประเทศอยู่ เนื่องจากมีสีสันที่สวยและได้มาตรฐานกว่า อีกประการ คือ ปลาที่จับได้ในน่านน้ำไทยมักจะตายในระยะเวลาอันสั้น เนื่องจากการกระบวนการจับที่ผิดวิธี
เอ็นอาร์แอล
เนชั่นแนล รักบี้ ลีก () หรือ เอ็นอาร์แอล เป็นลีกรักบี้อาชีพก่อตั้งขึ้นเมื่อปี ค.ศ. 1997
ปลาการ์ตูนลายปล้องหางเหลือง
ปลาการ์ตูนลายปล้องหางเหลือง (; ) ปลาการ์ตูนชนิดหนึ่ง
มีลักษณะทั่วไปคล้ายกับปลาการ์ตูนลายปล้อง ("A. clarkii") แต่มีครีบหางและครีบก้นสีเหลืองเข้มกว่า อันเป็นที่มาของชื่อเรียก มีขนาดโตเต็มที่ 14 เซนติเมตร ในธรรมชาติจะกระจายพันธุ์ในมหาสมุทรอินเดีย, อินเดีย, ศรีลังกา และมัลดีฟส์ โดยปกติแล้วจะอาศัยอยู่กับดอกไม้ทะเลชนิด พรมทะเล ("Stichodactyla haddoni")
เป็นปลาที่มีความหลากหลายทางสีสันมากในธรรมชาติ โดยปล่าที่พบในแต่ละแหล่งจะมีสีสันและลวดลายที่ไม่เหมือนกัน โดยปลาที่พบในน่านน้ำไทยเมื่อโตเต็มที่ มักมีลำตัวสีดำสนิท มีเพียงส่วนปาก, หาง, ครีบอก, ครีบท้อง และบริเวณส่วนท้องตั้งแต่โคนครีบไปจนถึงปลายปากล่างเป็นสีส้มสด
เป็นปลาการ์ตูนอีกชนิดหนึ่งที่นิยมเลี้ยงเป็นปลาสวยงาม และเพาะขยายพันธุ์ในสถานที่เลี้ยงได้แล้ว แต่ได้รับความนิยมน้อยกว่าปลาการ์ตูนลายปล้อง เนื่องจากมีความสวยน้อยกว่า
ปลาการ์ตูนอานม้า
ปลาการ์ตูนอานม้า (; ) เป็นปลาการ์ตูนชนิดหนึ่ง
ได้ชื่อมาจากการที่มีลายสีขาวพาดตั้งแต่บริเวณปลายครีบหลังมายังบริเวณกลางลำตัว เหมือนอานม้า พบกระจายพันธุ์ทั่วไปในมหาสมุทรอินเดีย เช่นเดียวกับปลาการ์ตูนลายปล้องหางเหลือง ("A. sebae") มีขนาดโตเต็มที่ประมาณ 12 เซนติเมตร จะอาศัยอยู่กับดอกไม้ทะเลชนิด พรมทะเล ("Stichodactyla haddoni") ซึ่งจะฝังตัวอยู่ในทรายพื้นทะเล ในน่านน้ำไทยพบได้ทั้งฝั่งอ่าวไทยและทะเลอันดามัน
ปลาการ์ตูนอานม้า นับว่าเป็นปลาการ์ตูนที่มีความหลากหลายทางสีสันและลวดลายมากที่สุดชนิดหนึ่ง โดยบางตัวอาจมีลายสองแถบ หรือสามแถบ สีสันมีตั้งแต่สีดำตลอดทั้งลำตัว หรือบางตัว มีเฉพาะส่วนปากเท่านั้นที่มีสีส้ม ลำตัวสีดำ ส่วนปากและท้องเป็นสีส้ม ไปจนถึงบางตัวที่มีสีส้มตั้งแต่ปาก, ท้อง และลำตัว มากกว่าพื้นที่สีดำบนลำตัว และขณะที่บางตัวอาจมีลายอานม้าเพียงไม่ถึงครึ่งหนึ่งของลำตัว แต่บางตัวมีลายอานม้าพาดยาวไปจนสุดด้านล่างของลำตัว เป็นต้น ส่วนปลาที่พบในเขตน่านน้ำไทยมักมีลายแถบสามแถบครึ่งลำตัว และมีลำตัวสีดำตลอดทั้งลำตัว
เป็นปลาการ์ตูนชนิดหนึ่งที่นิยมเลี้ยงเป็นปลาสวยงาม และเพาะขยายพันธุ์ได้แล้วในสถานที่เลี้ยง
ปลาการ์ตูนมะเขือเทศแดงดำ
ปลาการ์ตูนมะเขือเทศแดงดำ (; ) เป็นปลาการ์ตูนชนิดหนึ่ง
มีลักษณะคล้ายกับปลาการ์ตูนมะเขือเทศ ("A. frenatus") มาก แต่มีความแตกต่างกันที่ปลามะเขือเทศแดงดำมีครีบก้น และครีบท้องเป็นสีดำ และลายสีดำบนลำตัวจะมีลักษณะแตกต่างออกไป ขณะที่ปลาที่พบในบางที่ เช่น ฟิจิหรือวานูอาตู ครีบเหล่านี้จะไม่มีสีดำ แต่ทว่าปลาที่มีลักษณะเช่นนี้มีพบไม่บ่อยนัก
มีขนาดโตเต็มที่ 11 เซนติเมตร พบในมหาสมุทรแปซิฟิกทางแถบฟิจิ, วานูอาตู, มัลดีฟส์, อินโดนีเซีย ไปจนถึงเกรทแบร์ริเออร์รีฟ โดยไม่พบในน่านน้ำไทย
นับเป็นปลาการ์ตูนชนิดหนึ่งที่สามารถเพาะขยายพันธุ์ได้แล้วในที่เลี้ยง แต่ไม่ค่อยเป็นที่นิยมในการเลี้ยงเป็นปลาสวยงามนัก เนื่องจากมีสีสันที่ไม่สวยงามเท่าปลาการ์ตูนชนิดอื่น
เซะ
เซะ เป็นคะนะของภาษาญี่ปุ่นตัวหนึ่ง ฮิระงะนะเขียนว่า せ มีที่มาจากตัวเขียนหวัดของมันโยงะนะ 世 และคะตะกะนะเขียนว่า セ มีที่มาจากส่วนซ้ายของมันโยงะนะ 世 ออกเสียงว่า เมื่อเติมดะกุเต็งจะออกเสียงว่า
せ เป็นอักษรลำดับที่ 14 อยู่ระหว่าง す (ซุ) กับ そ (โซะ) ในการจัดลำดับอักษรปัจจุบัน ส่วนการจัดลำดับแบบอิโระฮะ せ เป็นอักษรลำดับที่ 46 อยู่ระหว่าง も (โมะ) กับ す (ซุ)
ภาษาไอนุใช้คะตะกะนะแบบเติมฮันดะกุเต็ง セ゚ สำหรับใช้แทนเสียง ซึ่งสามารถเขียนด้วย チェ แทนก็ได้
ฮิระงะนะ せ มีลำดับขีด 3 ขีดดังนี้
คะตะกะนะ セ มีลำดับขีด 2 ขีดดังนี้
ตัวอย่างคันจิที่อ่านว่าเซะ และขึ้นต้นด้วยเซะ มีดังนี้
ปลาฉลามหิน
ปลาฉลามหิน หรือ ปลาฉลามกบ (, ) เป็นปลาทะเลกระดูกอ่อนจำพวกปลาฉลาม
อยู่ในวงศ์ Hemiscylliidae มีลักษณะคล้ายกับปลาฉลามกบ ("C. punctatum") ซึ่งเป็นปลาที่อยู่ในสกุลเดียวกัน
มีขนาดยาวเต็มที่ไม่เกิน 1 เมตร พบได้ทั่วไปในพื้นทะเลทุกสภาพ ไม่ว่าจะเป็นพื้นทราย, พื้นโคลน หรือทรายปนโคลน กระจายพันธุ์อย่างกว้างไกลตั้งแต่ทะเลอาหรับ, ปากีสถาน, อินเดีย, ศรีลังกา, ทะเลอันดามัน, อ่าวไทย, ทะเลญี่ปุ่น, ทะเลตะวันออก, ทะเลฟิลิปปิน, มาเลเซีย และอินโดนีเซีย
เมื่อยังเป็นลูกปลาวัยอ่อน จะมีสีสันและลวดลายสวยงาม โดยจะมีสีขาวเป็นสีพื้น และมีสีดำสลับเป็นปล้อง ๆ จึงมีอีกชื่อเรียกหนึ่งว่า "ปลาฉลามปล้องอ้อย" แต่เมื่อโตขึ้นแล้วลวดลายเหล่านี้จะหายไป เหลือเพียงแค่ลำตัวสีเขียวหรือเทาตลอดทั้งลำตัว และมีจุดกระสีดำเป็นจุด ๆ ทั้งลำตัวไปจรดปลายหาง
เป็นปลาฉลามที่ออกลูกเป็นไข่ โดยลักษณะไข่เป็นกระเปาะคล้ายแคปซูลรูปสี่เหลี่ยมผืนผ้า มีเปลือกเหนียวและมีเส้นใยไว้ยึดติดกับวัสดุใต้น้ำ ลูกปลาจะใช้เวลาในการพัฒนาตัวในกระเปาะไข่ประมาณ 12 สัปดาห์ โดยกินอาหารจากถุงไข่แดง และเมื่อฟักออกมาแล้วจะสามารถหาอาหารกินได้เองเลย ซึ่งได้แก่ สัตว์น้ำขนาดเล็กที่อาศัยอยู่หน้าดินพื้นทะเล
จัดเป็นปลาฉลามที่มีขนาดเล็ก และมีสีสันสวยงามโดยเฉพาะเมื่อยังเล็ก จึงนิยมเลี้ยงกันเป็นปลาสวยงาม ซึ่งสามารถเพาะขยายพันธุ์ได้แล้วในสถานที่เลี้ยง ซึ่งการขยายพันธุ์ในที่เลี้ยงเมื่อแม่ปลาออกไข่มาแล้ว จะเก็บขึ้นมาอนุบาลในบ่อที่มีกระแสน้ำไหลเวียนและมีคุณภาพดี จนกว่าลูกปลาจะฟักออกมาเป็นตัว
กระจก
กระจก หมายถึงวัสดุที่ทำมาจากแก้ว ซึ่งมีองค์ประกอบหลักทางเคมีคือซิลิคอน ซึ่งสามารถหลอมและนำไปขึ้นรูปได้ เมื่อเย็นตัวแล้วมีลักษณะ โปร่งใส และเป็นของแข็งโดยไม่จับผลึก (มีค่าความหยัดตัวสูง) กระจกจึงสามารถแตกได้เหมือนแก้ว และมีความคมมากกว่าแก้วเมื่อแตกเพราะมีความบางในการผลิต
ความแตกต่างในการใช้คำเมื่อเทียบกับคำว่าแก้วคือ กระจกจะใช้เรียกแก้วที่นำมาทำให้เป็นแผ่น โดยมีลักษณะแบนราบและมีความหนาประมาณหนึ่งเป็นส่วนใหญ่
กระจกเป็นลักษณะการผลิตวัสดุประเภทแก้วที่ทำขึ้นเพื่อวัตถุประสงค์ในการใช้งานต่างๆ เช่น เพื่อเป็นวัสดุกั้นขวางที่ไม่ทึบแสง ใช้เพื่อเป็นฉนวนกั้น ใช้เพื่อประดับตบแต่งอาคาร ฯลฯ ในบางความต้องการใช้ กระจกถูกนำไปปรับคุณสมบัติต่อเพื่อให้มีคุณลักษณะบางอย่าง เช่น ฉาบปรอทที่ด้านๆหนึ่งเพื่อให้มีคุณสมบัติสะท้อนแสงเรียกว่า กระจกเงา หรือผสมสารชนิดอื่นลงไปในเนื้อสารให้มีสีสันหรือความทึบแสงบางส่วนหรือทั้งหมดเรียกว่า กระจกสี กระจกทึบ หรือกระจกควัน หรือนำไปพ่นทรายลงบนพื้นผิวเพื่อให้เกิดความไม่สม่ำเสมอของความเรียบบนผิวทำให้แสงผ่านได้แต่มีลักษณะมัวๆเรียกว่า กระจกฝ้า
เนื่องจากกระจกคือวัสดุประเภทแก้วซึ่งมีความโปร่งใสมากและยังมีค่าดรรชนีหักเหของแสงที่สามารถใช้ประโยชน์ได้ จึงมีการนำไปสร้างเป็นวัสดุที่มีความหนาไม่สม่ำเสมอแต่มีลักษณะเฉพาะ เรียกทับศัพท์ภาษาอังกฤษว่า เลนส์ (lens) เช่น มีสัณฐานกลมเหมือนเหรียญที่เว้าเข้าตรงกลางทั้งสองด้านเรียกว่า เลนส์เว้า หรือเว้าเข้าด้านเดียวอีกด้านหนึ่งแบนราบและฉาบปรอทมักเรียกว่า กระจกเว้า มีสัณฐานกลมเหมือนเหรียญที่ป่องออกตรงกลางทั้งสองด้านเรียกว่า เลนส์นูน หรือนูนออกด้านเดียวอีกด้านหนึ่งแบนราบและฉาบปรอทมักเรียกว่า กระจกนูน ซึ่งเลนส์คือประเภทการผลิตวัสดุประเภทแก้วในรูปแบบของกระจกเพื่อการใช้งานในลักษณะของการหักเหแสงนั่นเอง
กระจกบางประเภทถูกนำไปประกอบสร้างแบบพิเศษ เช่น เคลือบเนื้อสารบางประเภทเช่นพลาสติกด้านเดียวหรือทั้งสองด้าน (เนื้อสารที่นำมาเคลือบเรียกว่าฟิล์ม) เพื่อให้ทึบแสงหรือเพื่อให้ไม่แตกร่วนหรือเพื่อให้เมื่อแตกแล้วไม่มีความคมคล้ายเมล็ดข้าวโพด เช่น กระจกรถยนต์ ฟิล์มบางประเภทที่นำมาเคลือบเช่น เคฟลาร์ มีลักษณะทางโครงสร้างเคมีที่สามารถกระจายแรงที่มากระทบด้านหน้าออกไปทางด้านข้างได้ จึงทำให้สามารถผลิตเป็นกระจกนิรภัย ที่สามารถทนทานต่อแรงกระแทกได้ และในบางกรณีการผลิตแบบเคลือบด้านนอก อาจปรับเป็นการผลิตแบบสอดไส้ข้างใน หรือ ผสมลงไปเป็นเนื้อเดียวกัน
ในบางกรณีกระจกอาจสร้างจากวัสดุที่มีความใสไม่ยิ่งหย่อนไปกว่ากันกับแก้วแต่เป็นวัสดุประเภทอื่นไปเลย แต่ไม่ว่าอย่างไรก็ตามกระจกจะมีความหมายในลักษณะ ใส บาง เป็นแผ่น มีผิวราบเรียบอย่างมาก อาจหมายรวมไปถึง สะท้อนแสงได้ รวมหรือเบี่ยงเบนแสงได้ หรือ เป็นเงา เสมอๆ วัสดุประเภทกระจกนั้น หากมีค่าความยอมให้ผ่านของแสงมากจะเรียกว่า โปร่งใส หากมีค่าน้อยจะเรียกว่า โปร่งแสง และหากไม่มีค่าเลยจะเรียกว่า ทึบแสง
ความหมายโดยปริยายของกระจก มักจะหมายถึงกระจกเงา ถ้าพูดโดยไม่ระบุว่าเป็นกระจกใส เช่นในประโยคว่า "ส่องกระจกชะโงกดูเงา" (เพี้ยนมาจาก "ส่องกะโหลกชะโงกดูเงา" โดยกะโหลกคำนี้แปลว่ากะลา) หรือ "น้ำใสราวกับกระจก" (ส่องลงไปเห็นใบหน้าได้)
อัซรีนัซ มัซฮาร์
อัซรีนัซ บินติ ฮากิม มัซฮาร์ (หรือ อดีตเจ้าหญิงอัซรีนัซ มัซฮาร์ พระชายาฯ, เกิด 23 กันยายน ค.ศ. 1979) ผู้ประกาศข่าวชาวมาเลเซีย และอดีตพระชายาคนที่สามของสุลต่านฮัสซานัล โบลเกียห์แห่งบรูไน ภายหลังจากการหย่า เธอได้ถูกถอดพระอิสริยยศทั้งหมด
อัซรีนัซ มัซฮาร์ หรือ นัซ เกิดเมื่อวันที่ 23 กันยายน ค.ศ. 1979 ที่กัวลาลัมเปอร์ ประเทศมาเลเซีย เป็นบุตรคนที่สองของนายฮากิม มัซฮาร์ กับนางเฟาซียะห์ อับดุลละห์ เธอสำเร็จการศึกษาจากสถาบันมีเดียอินเตอร์กราฟมาเลเซีย สาขาวิทยุกระจายเสียง
เธอมีชื่อเสียงจากการเป็นผู้ประกาศข่าวในสถานีโทรทัศน์ TV3 ของประเทศมาเลเซีย จนเธอได้รับรางวัลนักข่าวที่มีศักยภาพมากที่สุดของ TV3 ในปี 2000 และได้รับรางวัลศิษย์เก่าดีเด่นจากสถาบันมีเดียอินเตอร์กราฟในปี 2002 และเธอได้ลาออกจากการทำงานเมื่อวันที่ 3 พฤษภาคม ค.ศ. 2005 โดยได้ทิ้งท้ายไว้ว่า ""ดิฉันต้องการก้าวเดินออกไปเผชิญสิ่งใหม่ ๆ ""
อัซรีนัซ ได้พบกับสุลต่านฮัสซานัล โบลเกียห์แห่งบรูไน ครั้งแรกเมื่อเธอเดินทางไปยังประเทศบรูไนเมื่อสองปีก่อนการสมรส ซึ่งสหายของเธอได้อ้างว่า ""เมื่อพระองค์ทอดพระเนตรเห็นอัซรินัซเพียงแค่แวบเดียวก็ตกหลุมรักเธอทันที นับจากนั้นพระองค์ก็ดูเธออ่านข่าวทางโทรทัศน์ที่ทีวีช่อง 3 อยู่เสมอ""
งานอภิเษกสมรสของทั้งสองถูกจัดขึ้นอย่างเงียบ ๆ ที่กัวลาลัมเปอร์ ภายในงานได้รับการคุ้มกันอย่างหนาแน่น ผู้เข้าไปในงานถูกห้ามมิให้พกกล้องเข้าไป และจะต้องถูกค้นร่างกายอย่างละเอียด หลังการอภิเษกสมรสครั้งนั้นทำให้ได้รับการสถาปนาเป็น เจ้าหญิงอัซรินัซ มัซฮาร์
เธอได้ให้ประสูติกาลพระโอรส-ธิดา แก่พระสวามี 2 พระองค์ คือ เจ้าชายอับดุล วากีล (ประสูติ 1 พฤษภาคม ค.ศ. 2006) และเจ้าหญิงอามีระห์ วาร์ดาตุล (ประสูติ 28 มกราคม ค.ศ. 2008)
ชีวิตคู่ของสุลต่านและเธอได้ยุติลงเมื่อวันที่ 17 มิถุนายน ค.ศ. 2010 ซึ่งมีการประกาศออกทางโทรทัศน์ในช่องเรดิโอเทเลวิชันบรูไน ซึ่งในประกาศดังกล่าวได้กล่าวถึงการถอนพระอิสริยยศ และเครื่องราชอิสริยาภรณ์ทั้งหมดของเธอ ส่วนเหตุผลนั้น เป็น ""เหตุผลพิเศษ"" ที่ไม่มีการเปิดเผยรายละเอียดแต่อย่างใด ซึ่งก่อนหน้านี้สุลต่านฮัสซานัลทรงหย่ากับพระชายาองค์ที่ 2 คือ นางมาเรียม อับดุล อาซิซ อดีตพนักงานต้อนรับบนเครื่องบิน เมื่อปี ค.ศ. 2003 มาแล้ว
สโมสรฟุตบอลจังหวัดตราด
สโมสรฟุตบอลจังหวัดตราด เป็นสโมสรฟุตบอลอาชีพจากจังหวัดตราด โดยฤดูกาล 2561 เป็นรองแชมป์ของไทยลีก 2 ทำให้ได้เลื่อนชั้นขึ้นมาเล่นในไทยลีก ตั้งแต่ฤดูกาล 2562
สโมสรฟุตบอลจังหวัดตราด ก่อตั้งขึ้นในปี 2555 จากการริเริ่มของชมรมกีฬาฟุตบอลของจังหวัด เพื่อส่งเข้าร่วมการแข่งขัน เอไอเอสลีกภูมิภาค ดิวิชั่น 2 ปี พ.ศ. 2555 โดย วิเชียร ทรัพย์เจริญ นายกองค์การบริหารส่วนจังหวัดตราด เป็นที่ปรึกษาของสโมสร โดยมีฉายาของสโมสรในช่วงแรกว่า ""สิงห์ร้ายตะวันออก""
ซึ่งในปีแรกของการแข่งขัน สโมสรทำผลงานได้ดีโดยจบอันดับสามของการแข่งขันฯ ในโซนภาคกลางและภาคตะวันออก และผ่านเข้ารอบไปทำการแข่งขันในรอบแชมเปี้ยนส์ ลีก และจบด้วยตำแหน่งชนะเลิศ ของสาย บี ได้สิทธิ์เลื่อนชั้นไปทำการแข่งขัน ดิวิชั่น 1 ปี 2556 และได้รองชนะเลิศการแข่งขันในปีนั้นอีกด้วย
หลังจากที่สโมสร เลื่อนชั้นมาทำการแข่งขันในระดับดิวิชั่น 1 ผลงานของสโมสรทำได้ดี โดยจบอันดับที่ 7 ของตารางสองปีติดต่อกัน (2556, 2557)
ทว่า ในฤดูกาลถัดมา (ฤดูกาล 2558) ผลงานของสโมสรไม่ดีนัก โดยจบฤดูกาลด้วยอันดับที่ 20 ซึ่งเป็นอันดับสุดท้าย มี 27 คะแนน จาก 38 นัด ตกชั้นกลับไปแข่งขัน ลีกภูมิภาคในปีถัดมา
ใน ดิวิชั่น 2 ปี 2559 สโมสรทำผลงานได้อย่างน่าพอใจโดย ได้ตำแหน่งชนะเลิศการแข่งขัน ของโซนภาคตะวันออก และผ่านเข้ารอบปทำการแข่งขันในรอบแชมเปี้ยนส์ ลีก ต่อมาสืบเนื่องจาก สมาคมกีฬาฟุตบอลแห่งประเทศไทย ในพระบรมราชูปถัมภ์ ได้มีมติให้ยุติการแข่งขันฟุตบอลทุกรายการภายในประเทศเพื่อถวายความไว้อาลัย จึงได้มีการจับสลากเพื่อหา 3 สโมสรที่ได้เลื่อนชั้นสู่ ดิวิชั่น 1 ฤดูกาล 2560 โดยผลการจับสลากเป็นสโมสรได้อันดับหนึ่ง ได้สิทธิ์เลื่อนชั้นไปแข่งขันได้สำเร็จ
สโมสร ใช้ สนามกีฬากลางจังหวัดตราด เป็นสนามเหย้า โดยรายละเอียดของสนามนั้นเป็นสนามกีฬาอเนกประสงค์ ตั้งอยู่ที่ ถนนเนินตาเแมว ต.วังกระแจะ อ.เมืองตราด จ.ตราด โดยเป็นที่ตั้งของ ศูนย์การกีฬาแห่งประเทศไทย จังหวัดตราด และ โรงเรียนกีฬาจังหวัดตราด ดำเนินการโดย องค์การบริหารส่วนจังหวัดตราด
วงศ์ปลาแพะ
วงศ์ปลาแพะ () เป็นวงศ์ของปลากระดูกแข็งในอันดับปลาหนัง (Siluriformes) วงศ์หนึ่ง ใช้ชื่อวิทยาศาสตร์ว่า Callichthyidae
เป็นปลาน้ำจืดขนาดเล็ก ขนาดโดยทั่วไปแล้วมีขนาดประมาณ 3-5 นิ้ว โดยพัฒนาผิวหนังลำตัวให้แข็งเหมือนเกราะเพื่อป้องกันตัวจากศัตรู มีลักษณะโดยรวม คือ ลำตัวป้อมกลม ส่วนหัวค่อนข้างโตกว่าส่วนอื่น ๆ มีหนวดยื่นออกมาริมปากซึ่งงุ้มลงด้านล่างเพื่อเป็นประสาทสัมผัสในการหาอาหาร ซึ่งหนวดที่ว่านี้มีลักษณะคล้ายกับหนวดเคราของแพะ อันเป็นที่มาของชื่อเรียก
เป็นปลาที่หากินตามพื้นท้องน้ำ มีพฤติกรรมอยู่รวมกันเป็นฝูง โดยกินอาหารจำพวกสัตว์น้ำขนาดเล็ก และเศษซากพืช ซากสัตว์ พบกระจายพันธุ์ในหลายแม่น้ำในทวีปอเมริกาใต้
จัดเป็นวงศ์ปลาที่มีสมาชิกจำนวนมาก สามารถแบ่งออกได้เป็น 2 วงศ์ย่อย 9 สกุล (ดูในตาราง) ประมาณ 177 ชนิด โดยมีความสำคัญในแง่ของการเป็นปลาเศรษฐกิจในทวีปอเมริกาใต้ ในบางชนิด และนิยมเลี้ยงเป็นปลาสวยงามกัน ด้วยว่าเป็นปลาที่มีนิสัยเรียบร้อย ไม่ดุร้ายก้าวร้าว จึงทำให้เป็นที่นิยมมาก โดยชนิดที่มีขนาดใหญ่ที่สุด คือ ปลากดเกราะ ("Hoplosternum littorale") ที่มีขนาดยาวเต็มที่ 24 เซนติเมตร
ปลาแฟลกเทลแคทฟิช
ปลาแฟลกเทลแคทฟิช (, ) เป็นปลาน้ำจืดขนาดเล็กชนิดหนึ่ง ในวงศ์ปลาแพะ (Callichthyidae)
มีรูปร่างเรียวยาวเป็นทรงกระบอก ส่วนหัวแหลม ปากแบนเล็ก มีหนวดบนปากสองเส้นและข้างปากอีกสองเส้น และริมฝีปากอีก 4 เส้น ใช้ในการสัมผัสหาอาหาร ลำตัวมีผิวหนังที่พัฒนาเป็นเกราะแข็งใช้สำหรับป้องกันตัว ส่วนหัวมีจุดสีดำกระจัดกระจายไปทั่ว มีแถบสีดำในแนวนอนลากยาวตั้งแต่จมูกจรดแผ่นปิดเหงือก ดวงตาอยู่ตรงขนานกับปาก ครีบหางมีลายสีขาวดำพาดผ่านเป็นแนวนอน
เป็นปลาขนาดเล็ก มีความยาวไม่เกิน 10 เซนติเมตร กระจายพันธุ์ในแม่น้ำอเมซอน ในทวีปอเมริกาใต้ ในสภาพที่มีน้ำไหลเอื่อย ๆ ไม่แรงมากนัก มีเศษซากใบไม้หรือพืชน้ำทับถมรวมกันและขึ้นอยู่บ้าง หากินโดยใช้ปากควานหาอาหารกับพื้นน้ำ
เป็นปลาที่มีความสวยงาม จึงนิยมเลี้ยงเป็นปลาสวยงามเพื่อเก็บกินเศษอาหารที่ปลาอื่นกินเหลือไว้ จัดเป็นปลาที่เลี้ยงง่าย กินอาหารได้หลากหลายทั้งอาหารสดและอาหารเม็ด มีนิสัยเรียบร้อย ไม่ดุร้ายก้าวร้าว ปัจจุบันสามารถเพาะขยายพันธุ์ได้แลวในสถานที่เลี้ยง
สกุลดีอานีม่า
สกุลดีอานีม่า () เป็นสกุลของปลาน้ำจืดขนาดเล็ก ในวงศ์ปลาแพะ (Callichthyidae) ซึ่งเป็นปลากระดูกแข็งในอันดับปลาหนัง (Siluriformes) โดยใช้ชื่อสกุลว่า "Dianema"
มีรูปร่างเรียวยาวเป็นทรงกระบอก ส่วนหัวแหลม ปากแบนเล็ก มีหนวดบนปากสองเส้นและข้างปากอีกสองเส้น และริมฝีปากอีก 4 เส้น ใช้ในการสัมผัสหาอาหาร ลำตัวมีผิวหนังที่พัฒนาเป็นเกราะแข็งใช้สำหรับป้องกันตัว ส่วนหัวมีจุดสีดำกระจัดกระจายไปทั่ว มีแถบสีดำในแนวนอนลากยาวตั้งแต่จมูกจรดแผ่นปิดเหงือก ดวงตาอยู่ตรงขนานกับปาก
ปลาตัวผู้มีหนามแข็งเล็ก ๆ ที่ก้านครีบอก ปลาตัวเมียมีลักษณะอ้วนป้อมกว่าหากมองจากด้านบน ตัวเมียเมื่อไข่สุกท้องจะขยายใหญ่ วางไข่ได้ถึงครั้งละ 500 ฟอง โดยปลาตัวผู้จะเป็นผู้ดูแลไข่ที่วางในหลุมพื้นน้ำที่ขุดขึ้น
เป็นปลาขนาดเล็ก มีขนาดประมาณ 10-12 เซนติเมตร พบกระจายพันธุ์ในแหล่งน้ำที่มีกระแสน้ำไหลเอื่อย ๆ ไม่แรงเชี่ยว มีใบไม้หรือพืชน้ำทับถมกัน น้ำมีความเป็นกรดเล็กน้อย (pH ต่ำกว่า 7 ลงมาเล็กน้อย) ซึ่งมักเป็นแหล่งน้ำตื้น ๆ ไหลคดเคี้ยวในป่าดิบชื้น หากินเศษอาหารตามพื้นน้ำและสัตว์น้ำขนาดเล็ก
แบ่งออกได้เป็น 2 ชนิดนิยมเลี้ยงเป็นปลาสวยงาม โดยสามารถเพาะขยายพันธุ์ในที่เลี้ยงได้แล้ว
โดยคำว่า "Dianema" ซึ่งใช้เป็นชื่อสกุลนั้น มาจากคำว่า di ในภาษากรีก หมายถึง "สอง" และคำว่า nema แปลว่า "เส้นด้าย หรือ เส้นใย" ซึ่งหมายถึงหนวดสองเส้นที่กระดูกขากรรไกรบน
เบียร์มันนี จำกัด (มวยปล้ำอาชีพ)
เบียร์มันนี จำกัด มีสมาชิก 2 คนคือ เจมส์ สตรอม และ โรเบิร์ต รู๊ด เป็นทีมนักมวยปล้ำอาชีพชาวอเมริกัน ฝ่ายธรรมะ ทั้ง 2 คน ในสมาคม ทีเอ็นเอ โดยมี แจ็กการีน เป็นผู้จัดการส่วนตัว ปัจจุบันได้แตกทีมไปแล้ว
โรแบร์โต ดี มัตเตโอ
โรแบร์โต ดี มัตเตโอ (; เกิดเมื่อวันที่ 29 พฤษภาคม  ค.ศ. 1970 ที่เมืองชาฟฟ์เฮาเซิน ประเทศสวิตเซอร์แลนด์) มัตเตโอเกี่ยวข้องกับวงการฟุตบอลหลายประเทศทั้ง อังกฤษ, เนเธอแลนด์, ฝรั่งเศส, อิตาลี และสวิตเซอร์แลนด์ บ้านเกิดของตัวเองด้วย มันเตโอเคยเป็นนักฟุตบอลให้กลับสโมสรต่าง ๆในประเทศสวิตเซอร์แลนด์ จนกระทั่งปีค.ศ. 1996 ได้มาเล่นให้กับเชลซี ในตำแหน่งกองกลาง และเคยทำสถิติมาแล้วครั้งหนึ่งตอนเล่นให้กับเชลซีในปี ค.ศ. 1997 โดยเป็นผู้ทำประตูให้กับเชลซีในนัดชิงเอฟเอคัพกับ มิดเดิลสโบรโดยยิงประตูได้ตอนเวลา 42 วินาที ในครึ่งแรกซึ่งเป็นสถิติแรกของประวัติศาสตร์ในการแข่งเอฟเอคัพ จึงทำให้เชลซีชนะมิดเดิลสโบรไปได้ 2-0 แล้วคว้าแชมป์มาครองได้ มัตเตโอเล่นให้กับเชลซี จนถึงปี ค.ศ. 2002 และกลับมาทำงานต่อในฐานะผู้จัดการทีมในปี ค.ศ. 2009-ค.ศ. 2011 ให้กับเวสต์บรอมวิช อัลเบียน แล้วนำทีมเวสต์บรอมมิชอัลเบียนขึ้นมาสู่ พรีเมียร์ลีก ได้ในปี ค.ศ. 2009 แล้วในปี ค.ศ. 2011 เมื่อเชลซีได้แต่งตั้ง อังเดร วิลลัช-โบอัช คุมทีมแล้วทางสโมสรได้เรียกตัว ดี มัตเตโอเข้ามาเป็นผู้ช่วยผู้จัดการทีมให้กับ อังเดร วิลลัช-โบอัช
แล้วในวันที่ 4 มีนาคม ค.ศ. 2012 ผลงานของสโมสรเชลซีได้ย่ำแย่ลงมากขึ้น โรมัน อับราโมวิช เจ้าของสโมสรฟุตบอลเชลซีจึงสั่งปลด อังเดร วิลลัช-โบอัช ออกจากการเป็นผู้จัดการทีมเชลซี เนื่องจากทำผลงานได้ไม่ได้ดีและย่ำแย่ลงขึ้นทุกวัน และได้แต่งตั้ง ดี มัตเตโอ ซึ่งเป็นผู้ช่วยผู้จัดการทีมมาเป็นผู้จัดการทีมให้กับเชลซีไปจนจบฤดูกาล 2011-12 (ซึ่งในฤดูกาลนั้น ดี มัตเตโอได้นำพาเชลซีเข้ารอบชิงชนะเลิศยูฟ่า แชมป์เปี้ยนลีก และได้รับชัยชนะเลิศด้วย) แล้วหลังจากได้รับตำแหน่งการเป็นผู้จัดการทีมของเชลซีแล้ว ดี มัตเตโอ ได้เรียก เอดดี นิวตัน อดีตเพื่อนร่วมทีมของดิมัตเตโอ มาเป็นผู้ช่วยจัดการทีมให้กับ เชลซี เป็นการชั่วคราว
ผลงานในการคุมทีมของดี มัตเตโอ เริ่มประสบความสำเร็จมากขึ้นโดยในวันที่ 5 พฤษภาคม ค.ศ. 2012 ดี มัตเตโอได้นำทีมเชลซีเข้ารอบชิง เอฟเอคัพ กับ ทีมลิเวอร์พูล โดยเชลซีชนะลิเวอร์พูลไปได้ 2-1 ทำให้ ดี มัตเตโอ ประสบความสำเร็จในการคว้าบอลถ้วยกับเชลซีครั้งแรก
จนในที่สุด คณะผู้บริหารทีมจึงมีมติให้ ดี มัตเตโอ เป็นผู้จัดการทีมอย่างแท้จริง ด้วยสัญญาระยะเวลา 2 ปี
แต่ในฤดูกาลใหม่ ผลงานของเชลซีกลับไม่ดีพอ ทั้งในพรีเมียร์ลีกและยูฟ่าแชมเปียนส์ลีก จนกระทั่งในปลายปีเดียวกัน ผู้บริหารทีมจึงมีมติให้ปลดออกจากตำแหน่ง และแต่งตั้ง ราฟาเอล เบนีเตซ อดีตผู้จัดการทีมลิเวอร์พูล ขึ้นเป็นผู้จัดการแทน
ในวันที่ 7 ตุลาคม ค.ศ. 2014 ดี มัตเตโอ ได้ถูกแต่งตั้งให้เป็นผู้จัดการทีมชาลเก 04 ในบุนเดิสลีกา เยอรมนี
และต่อมาในวันที่ 3 มิถุนายน ค.ศ. 2016 ดี มัตเตโอ ได้ถูกแต่งตั้งให้เป็นผู้จัดการทีมแอสตันวิลลา ที่ตกชั้นจากพรีเมียร์ลีกมาเล่นในเดอะแชมเปียนชิป ก่อนที่จะถูกปลดหลังจบเกมที่บุกไปแพ้เพรสตัน 0-2 ซึ่งดี มัตเตโอพาทีมเก็บชัยชนะได้เพียงนัดเดียวจาก 12 นัด
แมกซีน
การ์ลี เปเรซ () เกิดวันที่ 19 เมษายน ค.ศ. 1986 เป็นนักมวยปล้ำอาชีพชาวอเมริกัน ในชื่อว่า แมกซีน () เซ็นสัญญากับสมาคม ดับเบิลยูดับเบิลยูอี เคยเข้าร่วมแข่งขันรายการ ดับเบิลยูดับเบิลยูอีเอ็นเอ็กซ์ที ซีซั่น 3 ปัจจุบันได้ลาออกแล้ว ปัจจุบันอยู่กับสมาคม Lucha Underground ในชื่อว่า แคทรีนา ()
ฮัน ซ็อน-ฮวา
ฮัน ซ็อน-ฮวา (; ; 6 ตุลาคม พ.ศ. 2533) หรือชื่อในการแสดงว่า ซ็อนฮวา (Sunhwa) เป็นนักร้อง นักแสดง และนางแบบชาวเกาหลีใต้ มีชื่อเสียงจากการเป็นสมาชิกวง ซีเครต
ซ็อนฮวาเริ่มงานทางโทรทัศน์เมื่อปี 2547 โดยเข้าแข่งขันในรอบชิงชนะเลิศของรายการ "ซูเปอร์สตาร์เซอร์ไววัล (Superstar Survival)" ทางสถานีเอสบีเอส ต่อมาในปี 2552 เธอจึงได้เป็นนักแสดงประจำรายการ "อินวินซิเบิลยูธ (Invincible Youth)" กระทั่งได้เข้าเป็นสมาชิกวงซีเครตพร้อมกับช็อน ฮโย-ซ็อง ช็อง ฮา-นา และซง จี-อึน เมื่อเดือนตุลาคม 2552 จนถึงปัจจุบัน
ซ็อนฮวานับเป็นศิลปินที่มีบทบาทหลากหลาย ซีเอ็นเอ็นอินเตอร์เนชันนัลจัดอันดับว่าเธอเป็นหนึ่งในดาราเกาหลีใต้เก้าคนที่กำลังรุ่งโรจน์
ฮัน ซ็อน-ฮวา เกิดในปูซาน ประเทศเกาหลีใต้ เมื่อวันที่ 6 ตุลาคม 2533 เธอได้ถือกำเนิดเมื่อแม่เธออายุยังน้อย (20 ปี) ในฐานะลูกคนโตเธอได้ดูแลน้อง ๆ ของเธอโดยมีหน้าที่ทำกับข้าวและสอนหนังสือให้เมื่อพ่อและแม่ของเธอไปทำงาน ในตอนที่เกิดวิกฤติเศรษฐกิจในปี 1998 ครอบครัวของเธอได้ดิ้นรนอย่างหนัก "มันมีในช่วงปี 1998 พ่อของฉันว่างงานฉันบังเอิญได้อ่านไดอารี่ของพ่อฉันจำได้ว่ามันเขียนว่า ขอโทษจริง ๆ ที่ไม่สามารถหาเงินมาให้ภรรยาและลูกของฉันได้ วันนั้นฉันนอนข้าง ๆ พ่อและร้องให้ไม่หยุดเลย" นับตั้งแต่เธอยังเด็ก เธอมีความสนใจในศิลปะ และมีความฝันของการเป็นศิลปินอยู่เสมอ ในช่วงประถมศึกษา เธอสามารถชนะรางวัลในการแข่งขันศิลปะรายการต่าง ๆ อย่างไรก็ตาม ภายหลังจากที่ได้เห็นการแสดงของโบอาทางโทรทัศน์มาครั้งหนึ่ง เธอก็ได้ตระหนักว่าความฝันของเธอได้อยู่บนเส้นทางอื่น
เมื่อเดือนกันยายน 2552 ทีเอสเอนเตอร์เทนเมนต์ประกาศว่า ในเดือนตุลาคม 2552 จะเปิดตัววงดนตรีหญิงล้วนสี่คนซึ่งประกอบด้วยซ็อนฮวา ช็อน ฮโย-ซ็อง ช็อง ฮา-นา และซง จี-อึน ตามลำดับ ชื่อวงว่า "ซีเครต" โดยก่อนเปิดตัว ได้มีการเผยแพร่สารคดีชื่อ "ซีเครตสตอรี" (Secret Story) ว่าด้วยความเป็นมาของวงด้วย ในโอกาสเดียวกัน วงซีเครตยังได้เปิดตัวซิงเกิลชื่อ "ไอวอนต์ยูแบ็ก"
ปาเนียเวจีส
ปาเนียเวจีส () เป็นเมืองใหญ่เป็นอันดับ 5 ของประเทศลิทัวเนีย ตั้งอยู่ห่างจากเมืองเคานัสไปทางทิศตะวันออกเฉียงเหนือ 88 กม. จากข้อมูลปี ค.ศ. 2011 เมืองมีประชากร 113,653 คน มีพื้นที่ 52 ตร.กม.
วีเจ (เมือง)
วีเจ () เป็นเมืองหลักของจังหวัดชื่อเดียวกัน ในประเทศแองโกลา ตั้งอยู่ทางตะวันตกเฉียงเหนือของประเทศ ห่างจากกรุงลูอันดาไปทางทิศตะวันออกเฉียงเหนือ 220 กม. เมืองนี้เจริญเติบโตจากศูนย์กลางตลาดเล็ก ๆ ในปี ค.ศ. 1945 จนกลายเป็นเมืองในปี ค.ศ. 1956
เอลโดราดูบิสเนสส์ทาวเวอร์
เอลโดราดูบิสเนสส์ทาวเวอร์ () เป็นตึกระฟ้า เริ่มก่อสร้างเมื่อ ค.ศ. 2005 (พ.ศ. 2548) และเปิดทำการเมื่อ ค.ศ. 2007 (พ.ศ. 2550) ได้กลายเป็นตึกที่สูงที่สุดอันดับที่ 22 ของประเทศบราซิล โดยมีความสูง 141 เมตร หรือ 462 ฟุต และมีทั้งหมด 36 ชั้น ตั้งอยู่ที่เมืองเซาเปาลู ประเทศบราซิล
เกร์รีเยโร เอโรยโก
เกร์รีเยโร เอโรยโก (, ท. "นักสู้กองโจรผู้เป็นวีรบุรุษ") เป็นภาพถ่ายสัญรูปของนักปฏิวัติลัทธิมากซ์ เช เกบารา ขณะกำลังสวมหมวกเบเรต์สีดำ ถ่ายโดย อัลเบร์โต กอร์ดา ภาพนี้ถ่ายเมื่อวันที่ 5 มีนาคม พ.ศ. 2503 ในกรุงฮาวานา ประเทศคิวบา ในพิธีสดุดีเหยื่อของการระเบิดลาโกว์เบร (La Coubre) และจนถึงปลายคริสต์ทศวรรษ 1960 ได้เปลี่ยนผู้นำเปี่ยมบารมีและเป็นที่พิพาทเป็นสัญลักษณ์ทางวัฒนธรรม กอร์ดากล่าวว่า ในขณะที่เขาถ่ายภาพนี้ เขาถูกดึงดูดจากการแสดงสีหน้าของเกบารา ซึ่งแสดง "การแทนที่ไม่ได้อย่างสมบูรณ์" เช่นเดียวกับความโกรธและความเจ็บปวด หลายปีให้หลัง กอร์ดาจะกล่าวว่า ภาพนี้แสดงถึงลักษณะหนักแน่นและไม่ยินดียินร้ายของเช เกบาราอายุได้ 31 ปีขณะถ่าย
สถาบันวิทยาลัยศิลปะแมริแลนด์เรียกภาพนี้ว่าสัญลักษณ์ของคริสต์ศตวรรษที่ 20 และภาพถ่ายที่มีชื่อเสียงที่สุดในโลก
อี-ทาวเวอร์
อี-ทาวเวอร์ () เป็นตึกระฟ้า เริ่มก่อสร้างเมื่อ พ.ศ. 2002 (พ.ศ. 2545) และเปิดทำการเมื่อ ค.ศ. 2005 (พ.ศ. 2548) ได้กลายเป็นตึกที่สูงที่สุดอันดับที่ 13 ของประเทศบราซิล โดยมีความสูง 148 เมตร หรือ 488 ฟุต และมีทั้งหมด 37 ชั้น ตั้งอยู่ที่เมืองเซาเปาลู ประเทศบราซิล
อะกิโซะระ
อะกิโซะระ (, "ท้องฟ้าหน้าใบไม้ร่วง") เป็นชื่อมังงะชุดหนึ่งซึ่ง มะซะฮิโระ อิโตะซุงิ (Masahiro Itosugi) เขียนเรื่องและภาพ และสำนักพิมพ์อะกิตะ (Akita Shoten) พิมพ์เผยแพร่ ต่อมา บริษัทฮูดส์เอนเตอร์เทนเมนต์ (Hoods Entertainment) จึงดัดแปลงเป็นวีดิทัศน์ภาพเคลื่อนไหวฉบับต้น (original video animation) หรือโอวีเอ จำนวนสองภาค
มังงะนี้มีเนื้อใหญ่ใจความเป็นการร่วมประเวณีกับญาติสนิท (incest) มีฉากสังวาสตลอดเรื่อง และมีทั้งหมดหกเล่มจบ ดำเนินเรื่องโดยมีครอบครัวหนึ่งเป็นศูนย์กลาง ตัวละครหลักประกอบด้วยพี่สาวและน้องชายซึ่งมีความสัมพันธ์ฉันชู้สาวกัน ชื่อมังงะ "อะกิโซะระ" ก็มาจากชื่อตัวละครทั้งสองนี้ อนึ่ง น้องชายยังมีความสัมพันธ์ทำนองเดียวกันน้องสาวฝาแฝดของตนอีก ทั้งสามคนต้องต่อสู้เพื่อให้ได้ครองคู่กันท่ามกลางสังคมที่มองว่าความรักเช่นนี้ผิดคลองธรรม
โซะระ อะโอะอิ และ อะกิ อะโอะอิ พี่สาว มักบอกรักกันมาตั้งแต่ทั้งคู่ยังเล็ก บัดนี้ โซะระเติบโตขึ้นและพบว่า คำว่า "รัก" ที่เคยบอกกันฉันน้องชายพี่สาวนั้นได้แปรเปลี่ยนไปทางอื่นแทนเมื่ออะกิได้พรรณนาความรู้สึกที่เธอมีต่อเขาว่ามากกว่าพี่น้องซึ่งเป็นความรู้สึกเดียวกับที่เขามีต่อเธอ ครั้นพบว่าต่างฝ่ายต่างรักกันจนมิอาจหักห้ามใจได้ ทั้งคู่ก็ถ่ายทอดความรักกันฉันชู้สาวโดยลักลอบมีความสัมพันธ์ทางเพศกันเรื่อยมา คนทั้งสองจำต้องปกปิดความรักที่มีให้กันท่ามกลางสังคมที่ไม่มีวันเข้าใจเรื่องเช่นนี้ได้ ยิ่งวันเวลาผ่านไป โซะระยิ่งค้นพบความรักในหลาย ๆ รูปแบบที่สังคมจักต้องวินิจฉัยว่าฝ่าฝืนความสงบเรียบร้อยและศีลธรรมอันดีของประชาชน เป็นต้นว่า ความรักฉันชู้สาวที่เขามีให้แก่นะมิ น้องสาวของเขา และความรักระหว่างนะมิและคะนะ เพื่อนหญิงร่วมโรงเรียน อันเป็นความสัมพันธ์ระหว่างหญิงกับหญิง ที่สุด โซะระยังพบว่า บิดาและมารดาของตนนั้นเป็นพี่ชายน้องสาวร่วมสายโลหิตกันแท้ ๆ ทำให้เขาต้องชั่งใจว่าจะดำเนินความรักกับอะกิต่อไปอันจะเป็นการซ้ำรอยบิดามารดา หรือจะยุติเสีย
มังงะนั้นลงพิมพ์เป็นตอน ๆ ใน "แชมเปียนเรดอิชิโงะ (Champion Red Ichigo) " นิตยสารแนวโชเน็งของสำนักพิมพ์อะกิตะ ตั้งแต่วันที่ 5 กันยายน 2551 ถึงวันที่ 5 เมษายน 2554 โดยนิตยสารฉบับที่ 21 ได้แถมซีดีละคร (drama CD) หนึ่งแผ่นด้วย จากนั้น จึงพิมพ์รวมเล่มเป็นหกเล่ม
หลังจากพิมพ์สามเล่มแรกแล้ว ในเดือนธันวาคม 2553 สภามหานครโตเกียว (Tokyo Metropolitan Assembly) ได้เริ่มพิจารณาร่างข้อบัญญัติแก้ไขเพิ่มเติม "ข้อบัญญัติมหานครโตเกียวว่าด้วยการพัฒนาสุขภาพเยาวชน" (; Tokyo Metropolitan Ordinance Regarding the Healthy Development of Youths) เพื่อจำกัด "สิ่งพิมพ์ให้โทษ" (harmful publication) ให้มากขึ้น ต่อมาในเดือนเมษายน 2554 อิโตะซุงิ ผู้เขียน จึงประกาศว่าจะไม่พิมพ์เล่มหนึ่งถึงสามซ้ำอีก แม้ว่าสภายังมิได้เห็นชอบด้วยข้อบัญญัติดังกล่าวก็ตาม
โอวีเอซึ่งดัดแปลงจากมังงะนั้นมีสองภาค บริษัทฮูดส์เอนเตอร์เทนเมนต์ผลิตทั้งสองภาค ภาคแรกชื่อเดียวกับมังงะ คือ "อะกิโซะระ" จำหน่ายพร้อมกับมังงะเล่ม 3 ตั้งแต่วันที่ 18 ธันวาคม 2552 ส่วนภาคสองเรียก "อะกิโซะระ~ยุเมะโนะนะกะ~" (; "อะกิโซะระ~ในฝัน~") มีสองตอน ตอนแรกขายตั้งแต่วันที่ 30 กรกฎาคม 2553 และอีกตอนตั้งแต่วันที่ 17 พฤศจิกายน 2553
อนึ่ง โอวีเอภาคสองใช้นักพากย์คนละชุดกับภาคแรก และเพลงจบคือ "ซันกุซุ!" (; Thx!) ไม โคะโตเงะ (Mai Kotōge) ขับร้อง
วงศ์ปลาแพะ (ปลาทะเล)
วงศ์ปลาแพะ หรือ วงศ์ปลาหนวดฤๅษี (Mullidae) เป็นวงศ์ของปลาทะเลและปลาน้ำกร่อยกระดูกแข็ง ในอันดับปลากะพง (Perciformes) ใช้ชื่อวิทยาศาสตร์ว่า Mullidae
มีรูปร่างโดยรวม คือ มีเกล็ดขนาดใหญ่มีลักษณะเป็นแบบสากเล็กน้อย ส่วนหัวมีเกล็ด ครีบหลังมีสองตอน ตอนแรกมีก้านครีบแข็ง 6-8 ก้าน ครีบ มีครีบหางแบบเว้าลึก ใต้คางมีหนวด 1 คู่ ที่ไวต่อความรู้สึก ใช้สำหรับคุ้ยเขี่ยหาอาหารตามหน้าดิน เช่น พื้นทราย ซึ่งดูแล้วเหมือนหนวดเคราของแพะ อันเป็นที่มาของชื่อ
พบกระจายพันธุ์ในชายฝั่งและแนวปะการังเขตร้อนและเขตอบอุ่น ทั้งมหาสมุทรแปซิฟิก, แอตแลนติก, ทะเลเมดิเตอร์เรเนียน และมหาสมุทรอินเดีย โดยอยู่รวมกันเป็นฝูง
แบ่งออกได้เป็น 6 สกุล (ดูในตาราง) ประมาณ 55 ชนิด ในน่านน้ำไทยพบได้หลายชนิด อาทิ ปลาแพะเหลืองทอง ("Parupeneus heptacanthus"), ปลาแพะลาย ("Upeneus tragula"), ปลาแพะเหลือง ("U. sulphureus"), ปลาแพะขนุน ("Mulloidichthys flavolineatus") เป็นต้น
ปลากระโทงร่ม
ปลากระโทงร่ม หรือ ปลากระโทงแทงร่ม ()
เป็นปลากระโทงที่มีขนาดใหญ่ชนิดหนึ่ง ในสกุล "Istiophorus"
มีรูปร่างยาวเรียว ลำตัวแบนข้าง ส่วนของสันหลังมีกล้ามเนื้อหนา หัวค่อนข้างโต ปากกว้าง จะงอยปากเรียวยาวและแหลม มีครีบกระโดงหลังสูงใหญ่เวลาแผ่กว้างจะมีลักษณะคล้ายใบเรือ ซึ่งใหญ่กว่าปลากระโทงสกุลอื่น ครีบอกมีขนาดเล็ก ครีบท้องเรียวยาวเหมือนแถบริบบิ้น ครีบก้นแยกเป็นสองอันเล็ก ๆ อันที่สองอยู่ตรงข้ามครีบหลังซึ่งมีขนาดใกล้เคียงกัน สีของลำตัวด้านหลังเป็นสีน้ำเงินเข้มปนดำข้างตัวสีน้ำเงินอ่อนกว่าด้านหลัง ท้องสีขาวเงินมีลายเป็นเส้นประพาดจากด้านหลังลงไปถึงท้อง ครีบทุกครีบมีสีดำ
มีความยาวได้ถึง 3.5 เมตร น้ำหนักตัวประมาณ 100-125 กิโลกรัม
กระจายพันธุ์อยู่ทั่วไปในทะเลเปิดของมหาสมุทรต่าง ๆ ทั้ง มหาสมุทรแปซิฟิก, มหาสมุทรแอตแลนติก, มหาสมุทรอินเดีย ในน่านน้ำไทยพบได้ทั้งฝั่งอ่าวไทยและทะเลอันดามัน เป็นปลาที่มีความปราดเปรียวว่องไวมาก โดยสามารถว่ายน้ำได้เร็วถึง 110 กิโลเมตรต่อชั่วโมง เนื่องจากเป็นปลาที่มีกล้ามเนื้อแข็งแรงมาก ข้อต่อของกระดูกและครีบต่าง ๆ ที่ช่วยในการเคลื่อนไหวได้เป็นอย่างดี มีการอพยพย้ายถิ่นไปตามกระแสน้ำ
ลูกปลาวัยอ่อนเมื่อฟักออกมาจากไข่มีขนาดเพียง 3 มิลลิเมตรเท่านั้น และจะมีขนาดเหมือนตัวเต็มวัยเมื่อมีความยาวได้ 20 เซนติเมตร ปลาวัยอ่อนจะอาศัยหากินตามผิวน้ำที่ไม่ไกลจากฝั่งมากนัก และบางครั้งอาจเข้าไปหากินใกล้ชายฝั่งหรือใกล้กับเกาะ โดยใช้จะงอยปากที่แหลมยาวและครีบหลังที่ใหญ่ไล่ต้อน ซึ่งอาหารที่ชื่นชอบ คือ ปลาขนาดเล็กและหมึก เมื่อจะล่าเหยื่อ โดยเฉพาะปลาแมกเคอเรล จะเปลี่ยนสีลำตัวเป็นสีฟ้าหรือสีน้ำเงิน เนื่องจากสายตาของปลาแมกเคอเรลไวต่อแสงสีฟ้าหรือสีน้ำเงินมาก รวมทั้งสามารถมองเห็นแสงอัลตราไวโอเลตด้วย การเปลี่ยนเป็นสีฟ้าจะทำให้ปลาแมกเคอเรลสับสน
ปลากระโทงร่ม เป็นปลาที่เป็นทื่นิยมอย่างมากในการตกเป็นเกมกีฬา ด้วยเป็นปลาที่สู้กับเบ็ดและต้องใช้พละกำลังและเวลาอย่างมากในการตก
เดิมเคยถูกให้มีเพียงชนิดเดียว แต่ปัจจุบันแบ่งออกเป็น 2 ชนิด โดยไม่มีความแตกต่างกันทางดีเอ็นเอหรือสัณฐาน
อาบิส (นักมวยปล้ำ)
คริสโตเฟอร์ เจ. "คริส" พากส์ (Christopher J. "Chris" Parks) เป็นที่รู้จักกันดีในชื่อว่า อาบิส (Abyss) เกิดวันที่ 4 ตุลาคม ค.ศ. 1973 เป็นนักมวยปล้ำอาชีพชาวอเมริกัน ปัจจุบันเซ็นสัญญาปล้ำอยู่สมาคม โทเทิลนอนสต็อปแอคเชินเรสต์ลิง
อาบิสเป็นแชมป์โลก 3 สมัย (แชมป์โลกเฮฟวี่เวท NWA 1 สมัย และแชมป์โลก 1PW 2 สมัย) และยังเป็นแชมป์โลกแทกทีม 1 สมัย (แชมป์โลกแทกทีม AAA 1 สมัย) และ ยังเป็นแชมป์ทริปเปิลคลาวน์ และแชมป์แกรนด์สแลม คนที่ 2 ในสมาคมทีเอ็นเออีกด้วย
ติม กรึล
ตีโมตี ไมเกิล กรึล (; เกิดวันที่ 3 เมษายน ค.ศ. 1988) เป็นนักฟุตบอลชาวดัตช์ ปัจจุบันเล่นในตำแหน่งผู้รักษาประตูให้กับนอริชซิตี
ในฟุตบอลโลก 2014 รอบ 8 ทีมสุดท้าย นัดที่เนเธอร์แลนด์พบกับคอสตาริกา ภายในเวลา 90 นาที และทดเวลาพิเศษออกไปรวมเป็น 120 นาที ไม่มีทีมไหนที่สามารถทำประตูได้ ก่อนหมดเวลาพิเศษ ลูวี ฟัน คาล ผู้จัดการทีมเนเธอร์แลนด์ ได้ตัดสินใจเปลี่ยนตัวผู้รักษาประตูจากยัสเปอร์ ซิลเลิสเซิน ผู้รักษาประตูมือหนึ่งซึ่งทำหน้าที่มาตลอด 120 นาที ออก แล้วให้กรึลลงไปทำหน้าที่แทนเพื่อที่จะตัดสินกันที่การดวลลูกจุดโทษโดยเฉพาะ เนื่องจากซิลเลสเซินประสบการณ์ยังน้อยและรูปร่างเล็กกว่า ทั้งที่กรึลมีประสบการณ์การเล่นให้กับทีมชาติเพียงแค่ 5 ครั้งเท่านั้น และผลปรากฏว่าเนเธอร์แลนด์เป็นฝ่ายเอาชนะไปได้ 4-3 ประตู ซึ่งกรึลสามารถที่จะปัดลูกจุดโทษของทางฝ่ายคอสตาริกาได้ถึง 2 ลูก
ในพรีเมียร์ลีกฤดูกาล 2015–16 นัดที่ 3 ของฤดูกาล ที่นิวคาสเซิลยูไนเต็ดเป็นฝ่ายบุกไปเยือนแมนเชสเตอร์ยูไนเต็ดที่สนามโอลด์แทรฟฟอร์ด ก่อนหน้านั้นแมนเชสเตอร์ยูไนเต็ดชนะติดต่อมาแล้ว 2 นัด ผลการแข่งขันปรากฏว่าเสมอกันไป 0-0 ประตู โดยกรึลเล่นได้อย่างโดดเด่นสามารถป้องกันลูกยิงของผู้เล่นแมนเชสเตอร์ยูไนเต็ดได้หลายต่อหลายครั้ง
แต่หลังจากนั้นไม่นาน ในฟุตบอลยูโร 2016 รอบคัดเลือก กรึลได้ลงเล่นให้กับทีมชาติ และได้รับบาดเจ็บที่เอ็นหัวเข่า ทำให้ต้องหยุดพักรักษาตัวตลอดทั้งฤดูกาล
วงศ์ปลาหางแข็ง
วงศ์ปลาหางแข็ง () เป็นวงศ์ของปลาทะเลกระดูกแข็งวงศ์หนึ่ง ในอันดับปลากะพง (Perciformes) ใช้ชื่อวงศ์ว่า Carangidae
มีรูปร่างลำตัวสั้นหรือค่อนข้างสั้น คอดหางเรียว มีเกล็ดขนาดเล็กแบบราบเรียบ เส้นข้างลำตัวสมบูรณ์ มีเกล็ดแปรรูปขนาดใหญ่ที่บริเวณเส้นข้างลำตัว โดยเฉพาะบริเวณข้อหางเสมือนเกราะ อันเป็นที่มาของชื่อเรียก ส่วนหน้าโค้งงอ ส่วนท้ายอาจมีหรือไม่มีสันกระดูกแข็ง ส่วนใหญ่มีซี่กรองเหงือกยาวเรียวครีบหลังมีสองตอนแยกจากกัน ครีบแรกมีเงี่ยงไม่แข็ง บริเวณหน้าครีบก้นมีก้านครีบแข็ง 2 อัน แยกออกมาจากครีบก้น ซึ่งสามารถพับได้ ครีบอกยาวเรียวโค้งแบบรูปเคียว ครีบหางเว้าลึกแบบส้อม
พบกระจายพันธุ์ในมหาสมุทรแปซิฟิก, แอตแลนติก และมหาสมุทรอินเดีย ปลาขนาดเล็กจะอาศัยอยู่ใกล้ชายฝั่ง หรือตามแหล่งน้ำจืดหรือน้ำกร่อยใกล้ทะเล เช่น ปากแม่น้ำ, ชะวากทะเล เป็นปลากินเนื้อเป็นอาหาร มีพฤติกรรมอยู่เป็นฝูงขนาดใหญ่ มีขนาดโดยเฉลี่ยประมาณ 25-100 เซนติเมตร ชนิดที่มีขนาดใหญ่ที่สุด คือ 2 เมตร
แบ่งออกเป็น 30 สกุล ประมาณ 151 ชนิด
จัดเป็นปลาเศรษฐกิจที่มีความสำคัญอย่างมากวงศ์หนึ่ง โดยมีการนำไปบริโภคทั้งสด และแปรรูปเป็น ปลากระป๋อง (โดยเฉพาะใช้แทนปลาในวงศ์ปลาหลังเขียว (Clupeidae), ปลาเค็ม เป็นต้น
ในน่านน้ำไทย มีหลายชนิด โดยชนิดที่สำคัญ ๆ และเป็นที่รู้จักกันดี ได้แก่ ปลาสำลี ("Seriolina nigrofasciata"), ปลาหางแข็ง ("Megalaspis cordyla"), ปลาหางแข็งบั้ง ("Atule mate"), ปลาข้างเหลือง ("Selaroides leptolepis"), ปลากะมง ("Caranx" sp.), ปลาโฉมงาม ("Alectis" sp.) และปลาจะละเม็ดดำ ("Parastromateus niger") เป็นต้น
โชลา อเมโอบี
ฟูลูวาโชลา โชลา อเมโอบี (เกิดวันที่ 12 ตุลาคม ค.ศ. 1981 ที่เมืองซาเรีย ประเทศไนจีเรีย) เป็นอดีตนักฟุตบอลชาวไนจีเรีย ตำแหน่งกองหน้า เคยเล่นในระดับพรีเมียร์ลีกให้กับนิวคาสเซิล ยูไนเต็ด อย่างยาวนานถึง 14 ฤดูกาล
ลีออน เบสต์
ลีออน จูเลียน เบรนดัน เบสต์ (เกิด 19 กันยายน ค.ศ. 1986 ที่นอตทิงแฮม ประเทศอังกฤษ) เป็นนักฟุตบอลชาวไอริช ตำแหน่งกองหน้า
ปลากระโทงดาบ
ปลากระโทงดาบ หรือ ปลากระโทงแทงดาบ (; ) เป็นปลาทะเลกระดูกแข็งชนิดหนึ่ง ในวงศ์ Xiphiidae
จัดเป็นเพียงชนิดเดียวและสกุลเดียวเท่านั้น ที่อยู่ในวงศ์นี้
มีลักษณะทั่วไปคล้ายกับปลากระโทงร่ม (Istiophoridae) ต่างกันที่จะงอยปากที่ยื่นยาวออกไปมีลักษณะแบนลง เมื่อโตเต็มวัยไม่มีเกล็ดหุ้มตัว ไม่พบครีบท้อง ในปากไม่มีฟัน (มีฟันแต่เฉพาะยามเป็นปลาวัยอ่อน ซึ่งฟันมีความกริบเหมือนมีดโกน และจะหลุดออกเมื่อโตขึ้น) บริเวณด้านข้างคอด หางมีสันนูนเพียงข้างละสันเดียว
มีขนาดตัวยาวได้ถึง 4.5 เมตร พบกระจายพันธุ์ไปในมหาสมุทรเขตร้อนและเขตอบอุ่นทั่วโลก สามารถที่จะดำน้ำได้ถึง 550 เมตร กินปลาขนาดเล็กทั่วไป สามารถว่ายน้ำได้เร็วถึง 50 ไมล์/ชั่วโมง จัดเป็นปลาที่ดุร้ายก้าวร้าวชนิดหนึ่ง มีรายงานโจมตีปลาฉลามหรือเต่าทะเล โดยพบชิ้นส่วนของจะงอยปากติดกับสิ่งที่แทง รวมถึงแม้แต่เรือดำน้ำขนาดเล็กเพื่อการวิจัยทางวิทยาศาสตร์ด้วย ก็เคยถูกปลากระโทงดาบโจมตี จนตัวปลาติดกับเรือจนตาย และเมื่อขึ้นสู่ผิวน้ำ ลูกเรือก็ได้กินปลาตัวนั้นเป็นอาหาร
นิยมตกเป็นเกมกีฬา และเป็นปลาเศรษฐกิจของประเทศในซีกโลกตะวันตก
โดยชื่อทางวิทยาศาสตร์นั้น ได้มาจากภาษากรีก ξίφος หมายถึง "ดาบ, และภาษาละติน gladius หมายถึง "ดาบ" เช่นกัน
ซง จี-อึน
ซง จี-อึน (; ; เกิด 5 พฤษภาคม ค.ศ. 1990) เป็นที่รู้จักกันในชื่อ จีอึน เป็นนักร้องชาวเกาหลีใต้ เธอเป็นที่รู้จักในฐานะสมาชิกวงเกิร์ลกรุ๊ปเกาหลีใต้ ซีเครต ในฐานะนักร้องหลักของกลุ่ม นอกจากนี้ เธอยังมีผลงานเดี่ยวในเกาหลีใต้ด้วยการเปิดตัวซิงเกิลที่ชื่อ "เยสเตอร์เดย์" และมีส่วนร่วมในซาวด์แทรคต่าง ๆ ในปี ค.ศ. 2011 เธอยังได้เปิดตัวซิงเกิลชุดที่สองของเธอในชื่อ "โกอิงเคซี" ร่วมกับ บัง ยง-กุก ซึ่งสามารถขึ้นอันดับหนึ่งบนแกออนชาร์ตด้วยยอดขาย 1,581,465 ชุดในเกาหลีใต้ ปัจจุบันเธอเซ็นสัญญาร่วมงานกับทีเอสเอ็นเตอร์เทนเมนต์
ซง จี-อึน เกิดเมื่อวันที่ 5 พฤษภาคม ค.ศ. 1990 ในเกาหลีใต้ เธอเป็นบุตรเพียงคนเดียวที่มีความสนใจในดนตรีเมื่อเธอยังเด็ก ซงได้รับการออดิชันในสังกัดเจวายพีเอนเตอร์เทนเมนท์ตั้งแต่ช่วงแรก ในขณะที่อยู่ในสังกัดเจวายพีเอนเตอร์เทนเมนท์ เธอได้ร้องเพลงซาวด์แทรคจากละครโทรทัศน์เกาหลีในช่วงปี ค.ศ. 2007 และ 2008 ภายใต้สังกัดเจวายพีเอนเตอร์เทนเมนท์ เธอเคยได้รับการเปิดตัวในฐานะวงเกิร์ลกรุ๊ปร่วมกับ ฮโยริน จากซิสตาร์ และ มิน จากมิสเอ แต่แล้วก็ไม่ได้เปิดตัว ในภายหลังซงได้ย้ายออกจากเจวายพีเอนเตอร์เทนเมนท์ แล้วเข้าร่วมกับสังกัดทีเอสเอนเตอร์เทนเมนท์แทน ซึ่งในท้ายที่สุด เธอก็ได้เปิดตัวในฐานะส่วนหนึ่งของเกิร์ลกรุ๊ปที่ชื่อ ซีเครต
ในเดือนกันยายน ค.ศ. 2009 ทีเอสเอนเตอร์เทนเมนท์ได้ประกาศเปิดตัวสมาชิกกลุ่มสี่สาวในเดือนตุลาคม ค.ศ. 2009 โดยมีซงพร้อมด้วย ฮัน ซองฮวา, จอง ฮานา และ ช็อน ฮโย-ซ็อง เปิดตัวในชื่อวง ซีเครต ซึ่งก่อนที่พวกเธอจะได้เปิดตัวนี้ ได้มีการแสดงเอกสารที่ใช้ชื่อ "ซีเครทสตอรี" ซึ่งได้เปลี่ยนแปลงภายหลังจากการเปิดตัวครั้งแรกของพวกเธอ และพวกเธอได้เปิดตัวซิงเกิลชุด "ไอวอนท์ยูแบ็ค" ในเดือนตุลาคม ค.ศ. 2009
เมื่อวันที่ 11 เมษายน ค.ศ. 2011 ซงได้มีส่วนร่วมในการเปิดสนาม "โคเรียเบสบอลออร์แกไนเซชั่น ครั้งที่ 30" ร่วมกับ ฮโยซ็อง และในวันที่ 11 พฤษภาคม ค.ศ. 2011 ได้มีรายงานว่า ซงจะเข้าร่วมในรายการ "อิมมอร์ทัลซอง 2" ของทางช่องเคบีเอส ภายหลังจากเข้าร่วมรายการไปสี่ตอน ซงได้รับการจัดออกจากรายการ "อิมมอร์ทัลซอง 2" เนื่องจากตารางเวลาขัดแย้งกัน
ในเดือนมกราคม ค.ศ. 2012 เธอได้ร้องเพลงธีม "อิทโคลด์" จากละครชุด เทคแคร์ออฟอัส, กัปตัน
สละ (ปาล์ม)
สละ (; ) เป็นพืชในวงศ์ปาล์มและอยู่ในสกุลเดียวกับระกำ ลักษณะต้นเป็นทรงพุ่มคล้ายระกำ มีหนามแหลมแข็ง ออกตามก้านใบ ดอกแยกเพศ สีน้ำตาล แต่เกสรตัวผู้ของสละมักไม่แข็งแรง ผสมติดน้อย เกษตรกรจึงนิยมเอาเกสรตัวผู้ของระกำมาผสม สละออกผลเป็นทะลายเรียก "คาน" ในแต่ละคานมีทะลายย่อยเรียก "กระปุก" ลักษณะผลของสละเป็นทรงยาวรี ผลอ่อนสีน้ำตาล เปลือกเป็นเกล็ดซ้อนกัน ผลแก่กลายเป็นสีแดงอมน้ำตาล บนผลมีขนแข็ง สั้น คล้ายหนาม ลักษณะของผลสละที่ต่างจากผลระกำคือมีเมล็ดเล็กกว่า สีเมล็ดเป็นสีน้ำตาลเข้มกว่า เนื้อสละเป็นสีเหลืองอ่อน ส่วนเนื้อระกำเป็นสีเหลืองอมส้ม สละมีกลิ่นหอมที่เป็นเอกลักษณ์
สละที่มีการปลูกเป็นการค้าในประเทศไทยมีหลายพันธุ์ เช่น
สละเป็นพืชพื้นเมืองของอินโดนีเซียและมีการปลูกทั่วประเทศ มีพันธุ์ที่หลากหลายถึง 30 พันธุ์ พันธุ์ที่นิยมมากที่สุดคือ สละปนโดะห์ ("salak pondoh") จาก จังหวัดยอร์กยาการ์ตา และสละบาหลี ("salak Bali") จากเกาะบาหลี
สละนิยมกินเป็นผลไม้สด ทำน้ำผลไม้ หรือนำไปสกัดกลิ่นเพื่อใช้แต่งกลิ่นอาหาร ในอินโดนีเซีย นิยมนำสละบาหลีไปทำเป็นน้ำผลไม้ หรือทำไวน์
สกุลสละ
Salacca เป็นสกุลของวงศ์ปาล์มมีสมาชิก 20 สปีชีส์ ที่เป็นพืชพื้นเมืองในอินโดนีเซียและบริเวณใกล้เคียง ใบยาว 6–8 m แผ่นใบแบ่งเป็นแผ่นใบย่อย ยกเว้น "S. magnifica", ที่ไม่แบ่งย่อยอีก ผลเกิดเป็นกลุ่มที่โคนต้น หลายสปีชีส์กินได้ สละ ("S. zalacca") เป็นสปีชีส์ที่ได้รับความนิยมมากที่สุด ผิวของพืชในสกุลนี้มีลักษณะพิเศษคือมีลักษณะคล้ายหนังงู
รัฐธรรมนูญแห่งราชอาณาจักรไทย พุทธศักราช 2517
ความเป็นมา ของรัฐธรรมนูญฉบับนี้เกิดหลังจากเหตุการณ์ วันมหาวิปโยค
14 ตุลาคม 2516 หลังจากที่จอมพลถนอม กิตติขจร นายกรัฐมนตรีได้ลา ออกจาก ตำแหน่ง
โดยมีนายสัญญา ธรรมศักดิ์ ได้รับแต่งตั้งให้เป็นนายกรัฐมนตรี นายก รัฐมนตรีได้แต่งตั้ง
คณะกรรมการร่างรัฐธรรมนูญ ขึ้นคณะหนึ่ง เพื่อร่างรัฐธรรมนูญ 
เสนอต่อคณะรัฐมนตรีเมื่อวันที่ 28 ตุลาคม 2516 ประกอบด้วยกรรมการ จำนวน 
18 คน โดยคณะกรรมการชุดนี้ได้นำเอารัฐธรรมนูญ ฉบับ 2492 มาเป็นแนวใน 
การยกร่างรัฐธรรมนูญฉบับใหม่ใช้เวลาในการยกร่างเพียง 3 เดือนเท่านั้น คณะ 
กรรมการร่างรัฐธรรมนูญได้เสนอ ให้คณะรัฐมนตรีพิจารณาปรับปรุงแก้ไข เมื่อ 
วันที่ 1 กุมภาพันธ์ 2517 จากนั้นจึงส่งร่างรัฐธรรมนูญไปให้นิติบัญญัติแห่งชาติ 
พิจารณาและลงมติเห็นชอบเมื่อวันที่ 5 ตุลาคม 2517 และพระบาทสมเด็จพระเจ้า 
อยู่หัวได้ทรงลงพระปรมาภิไธยประกาศใช้เป็นรัฐะรรมนูญเมื่อวันที่ 7 ตุลาคม 2517
เนื่องจากคณะกรรมการได้ใช้รัฐธรรมนูญฉบับ 2492 เป็นแนวทางในการ
พิจารณารัฐธรรมนูญฉบับนี้จึงวางแนวการปกครองไว้คล้ายกับรัฐธรรมนูญฉบับปี 
2492 คือ ยึดถือหลักการของ "ระบบรัฐสภา" เป็นหลักในการปกครอง โดยมี 
สาระสำคัญ สรุปดังนี้
รัฐสภา
ประกอบด้วย 2 สภา คือ วุฒิสภาและสภาผู้แทนราษฎรรัฐสภาจะประชุมร่วมกัน 
หรือแยกกันย่อมเป็นไปตามบัญญัติแห่งรัฐธรรมนูญนี้ 
วุฒิสภา ประกอบด้วยสมาชิกจำนวน 100 คน ซึ่งพระมหากษัตริย์ทรงเลือกและ 
แต่งตั้งจากผู้ทรงคุณวุฒิ มีอายุไม่ต่ำกว่า 35 ปีบริบูรณ์วาระในการดำรงตำแหน่ง 
คราวละ 6 ปี ในวาระแรกเมื่อครบ 3 ปี ให้ออกจากตำแหน่งกึ่งหนึ่งโดยวิธีจับ 
สลากและได้กำหนดให้วุฒิสภามีอำนาจในการออกกฎหมายและควบคุมการบริหาร 
งานของคณะรัฐมนตรีเกือบเท่ากับสภาผู้แทนราษฎร สภาผู้แทนราษฎร ประกอบด้วย
สมาชิกซึ่งราษฎรเลือกตั้ง มีจำนวนไม่น้อยกว่า 240 คน แต่ไม่เกิน 300 คน จำนวน
ของสมาชิกสภาผู้แทนราษฎรให้คำนวณตาม เกณฑ์ จำนวนราษฎรที่กำหนดไว้ใน
กฎหมายว่าด้วยการเลือกตั้งสมาชิกสภาผู้แทน ราษฎรวาระในการดำรงตำแหน่งคราว
ละ 4 ปี คณะรัฐมนตรีประกอบด้วยนายกรัฐมนตรีและรัฐมนตรีอีกไม่เกิน 30 คน มีหน้าที่ในการบริหาร 
ราชการแผ่นดิน พระมหากษัตริย์ทรงตั้ง นายกรัฐมนตรีจะต้องเป็นสมาชิกสภาผู้ 
แทนราษฎรและรัฐมนตรีอีกไม่น้อยกว่ากึงหนึ่งของจำนวนรัฐมนตรีทั้งหมด จะ 
ต้องเป็นสมาชิกวุฒิสภาหรือสมาชิกสภาผู้แทนราษฎร ประธานรัฐสภาเป็นผู้ลง 
นามรับสนองพระบรมราชโองการตั้ง นายกรัฐมนตรี รัฐธรรมนูญฉบับนี้กำหนด 
ไว้ว่าห้ามข้าราชการประจำดำรงตำแหน่งรัฐมนตรีและสมาชิกรัฐสภาโดยเด็ดขาด 
ซึ่งเท่ากับมอบอำนาจให้แก่ประชาชนอย่างเต็มที่ นอกจากนั้นรัฐธรรมนูญฉบับนี้ 
ยังได้วางหลักประกันสิทธิเสรีภาพของประชาชนไว้อย่างกว้างขวาง เช่น บุคคลจะ 
ไม่ถูกจับกุมหรือสอบสวน เพื่อให้มีการฟ้องร้องเขาในคดีอาญาโดยเจ้าหน้าที่ของ 
หน่วยงานเดียวกัน เป็นต้น ยิ่งกว่านั้นรัฐธรรมนูญฉบับนี้ยังได้ประกาศอุดมการณ์ 
ไว้อย่างแจ้งชัดว่ายึดมั่นใน "การปกครองระบอบประชาธิปไตยอันจะยังผลให้เกิด 
ความเป็นธรรมในสังคม ป้องกันคุ้มครองสิทธิเสรีภาพและรักษาผลประโยชน์ของ 
ประชาชนชาวไทย โดยจะดำเนินการให้ความเหลื่อมล้ำในฐานะของบุคคลในทาง 
เศรษฐกิจและสังคมลดน้อยลงและส่งเสริมให้ชาวนา และเกษตรกรอื่นมีกรรมสิทธิ 
ในที่ดินเพื่อประกอบเกษตรกรรมตามสมควร
แวนแฮเลน
เวนเฮเลน () เป็นวงฮาร์ดร็อคของสหรัฐอเมริกา ก่อตั้งในค.ศ. 1972 และประสบผลสำเร็จหลังจากการปล่อยอัลบั้ม Van Halen ในปี 1978 เมื่อปี 2007 เวน เฮเลน มียอดขายอัลบั้มถึง 80ล้านแผ่นทั่วโลกมากที่สุดเป็นอันดับหนึ่งของ Billboard Mainstream Rock ชาร์ด และเป็นวงดนตรีลำดับที่19 ที่มียอดขายอัลบั้มดี มากกว่า56ล้านแผ่นใน สหรัฐอเมริกาและเป็นหนึ่งในห้าของวงฮาร์ดร็อคที่มียอดขายมากกว่า100ล้านแผ่นในสหรัฐอเมริกา. ในปี 1999
อดีตสมาชิกของวงที่ทำให้วงเป็นที่รู้จักในวงกว้าง คือ David Lee Roth , Sammy Hagar และ Gary Cherone ตั้งแต่ Van Halen Summer Tour 2004 ทำให้วงห่างจากแฟนคลับจนถึงปี 2007 เมื่อมือเบสของวง Wolfgang Van Halen เข้ามาแทนที่ Michael Anthony หลังจากที่ห่างหายไปในช่วงเดือน สิงหาคม 2007
วงศ์ปลาดาบ
"ความหมายอื่น: ปลาที่มีลักษณะคล้ายปลากระโทง ดูที่ ปลากระโทงดาบ"
วงศ์ปลาดาบ หรือ วงศ์ปลาดาบเงิน (; วงศ์: Trichiuridae) เป็นวงศ์ของปลากระดูกแข็งวงศ์หนึ่ง ใช้ชื่อวงศ์ว่า Trichiuridae อยู่ในอันดับปลากะพง (Perciformes)
มีลำตัวเพรียวยาวเหมือนปลาไหล ด้านข้างแบนมาก ส่วนหัวแหลมลาดต่ำไปข้างหน้า ปากล่างยื่น มีฟันคมแข็งแรงเห็นได้ชัดเจน ลำตัวเรียวแหลมเป็นเส้นไปทางหาง แต่ไม่มีครีบหาง ครีบหลังยาวเกือบตลอดแนวสันหลังยกเว้นใกล้หัว ครีบก้นเป็นเพียงแถวของหนามแข็งขนาดเล็กโผล่จากสันท้องไม่มี ครีบท้อง หรือมีแต่เล็กมาก ไม่มีเกล็ด ผิวหนังมีสีเงินหรือสีเทา
พบกระจายพันธุ์ในทะเลแถบชายฝั่ง และพบอาจได้บริเวณปากแม่น้ำ
มีทั้งหมด 10 สกุล ประมาณ 40 ชนิด แบ่งออกได้เป็น 3 วงศ์ย่อย โดยชนิดที่พบได้บ่อย เช่น ปลาดาบเงินใหญ่ ("Trichiurus lepturus")
เป็นปลาเศรษฐกิจจำพวกหนึ่ง สามารถนำมาใช้บริโภคได้ทั้งบริโภคสดและแปรรูปเช่น ทำเป็นลูกชิ้นปลา, ปลาเค็ม, ปลาแห้ง เป็นต้น
โดยคำว่า Trichiuridae นั้นมาจากภาษากรีกคำว่า thrix หมายถึง "เส้นผม" บวกกับคำว่า oura หมายถึง "หาง"
มาเรียม อับดุล อาซิซ
มาเรียม อับดุล อาซิซ () หรือพระอิสริยยศเดิมว่า พระมเหสีเป็งงีรัน อิสตรี ฮัจญะห์ มาเรียม () อดีตพนักงานต้อนรับสายการบินรอยัลบรูไนแอร์ไลน์ และอดีตพระมเหสีในสุลต่านฮัสซานัล โบลเกียห์ หลังจากการหย่าทำให้เธอต้องถูกถอดจากอิสริยยศ และเครื่องราชอิสริยาภรณ์ทั้งหมด
เธอเป็นชาวบรูไนที่มีเชื้อสายบรูไนครึ่งหนึ่ง มีเชื้อสายญี่ปุ่น และอังกฤษอย่างละหนึ่งในสี่ (บางแห่งว่ามิใช่อังกฤษหากแต่เป็นสกอต) มีชื่อแรกเกิดว่า มาเรียม เบลล์ () บิดาชื่อฮัจญีอาวัง อับดุล อาซิซ () ส่วนมารดาชื่อเจ้าหญิงราชีดา ()
ก่อนการอภิเษกสมรสเธอเคยทำงานเป็นพนักงานต้อนรับบนเครื่องบินมาก่อน จนได้พบกับองค์สุลต่าน ซึ่งได้ตกหลุมรักเธอเนื่องจากหลงใหลในรูปลักษณ์อันแปลกใหม่ของเธอ เธอและสุลต่านได้อภิเษกสมรสกันในช่วงปี พ.ศ. 2525 ทั้งสองมีพระโอรส-ธิดาด้วยกัน 4 พระองค์ ได้แก่แต่ในปี พ.ศ. 2546 สุลต่านได้หย่ากับเธอ ทั้งยังถอดพระอิสริยยศ และเครื่องราชอิสริยาภรณ์ออกทั้งหมด หลังจากการหย่าแม้เธอจะมีทรัพย์สินติดตัวอยู่จำนวนมาก แต่เธอกลับไร้ความสุข และเธอพยายามปรับตัวให้เข้ากับชีวิตอิสระอีกครั้ง โดยนายจัสติส อันเดอร์ฮิลล์ ผู้พิพากษาคนก่อนได้กล่าวถึงนางว่า ""ภาพที่ปรากฏออกมา...จากผู้หญิงคนหนึ่งที่ใจกว้างและวางใจ กลับถูกแทนที่ด้วยความเหงา และกระหายมิตรภาพ""
ปัจจุบันเธอใช้ชีวิตอยู่ในกรุงลอนดอน สหราชอาณาจักร มีบุตรบุญธรรมชื่อ อาฟีฟะห์ อับดุลละห์
พิมพ์รดาภา ไรท์
พิมพ์รดาภา ไรท์ หรือ ตีน่า นักแสดงชาวไทย เกิดเมื่อวันที่ 17 ตุลาคม พ.ศ. 2532 เป็นลูกครึ่งไทย-อังกฤษ เริ่มเข้าวงการการแสดงครั้งแรกจากโครงการ G-junior ของจีเอ็มเอ็ม แกรมมี่ ต่อมาเริ่มมีงานถ่ายแบบ โฆษณา ร้องเพลงประกอบโฆษณา และ เล่นมิวสิกวิดีโอ ผลงานเพลงอัลบั้มแรกคือ Preppy G ร่วมกับนักร้องรวม 11 คน ในปี พ.ศ. 2552 ตีน่าได้มีอัลบั้มเดี่ยวอัลบั้มแรกคืออัลบั้ม TINA MAMAKISS สังกัด DUCK BAR ต่อมาในปี พ.ศ. 2554 ได้แสดงภาพยนตร์เรื่อง "โด๋นัท" คู่กับแน็ก-ชาลี ไตรรัตน์ และ ปี พ.ศ. 2555 แสดงภาพยนตร์เรื่อง "แก็งค์ตบผี" คู่กับโจอี้ บอย และ ผู้กำกับภาพยนตร์ ธนิตย์ จิตนุกูล และได้แสดงภาพยนตร์ซีรีส์ "สถานีบานฉ่ำ" รับบทเป็นน้ำเย็น ทางช่อง 3
คุ้มเจ้าบุรีรัตน์ (มหาอินทร์)
คุ้มเจ้าบุรีรัตน์ (มหาอินทร์ ณ เชียงใหม่) ถือเป็นคุ้มเจ้านายฝ่ายเหนือเพียงไม่กี่แห่งที่เหลืออยู่ในเมืองเชียงใหม่ ตั้งอยู่ที่ถนนพระปกเกล้าด้านที่ตัดกับถนนราชดำเนิน ในเขตเทศบาลนครเชียงใหม่
สร้างขึ้นระหว่าง ระหว่างปี พ.ศ. 2432 - 2436 ในรัชสมัยพระเจ้าอินทวิชยานนท์ พระเจ้านครเชียงใหม่องค์ที่ 7 ที่มี เจ้าบุรีรัตน์ น้อยมหาอินทร์ เป็นพระอุปราช
ภายหลังเจ้าน้อยมหาอินทร์ถึงแก่กรรม เจ้าน้อยชมชื่น ณ เชียงใหม่ บุตรชายเจ้าน้อยมหาอินทร์ ได้เป็นผู้ครอบครองอาคาร ต่อมานางบัวผัน นิกรพันธ์ ได้ขอซื้อจากเจ้าบุษบา ณ เชียงใหม่ (ชายาเจ้าน้อยชมชื่น) ในราคา 5,000 บาทและได้เชิญพระนายกคณานุการ (เมือง ทิพยมณฑล) บิดามาพำนักอยู่ที่คุ้มเจ้าบุรีรัตน์ ที่เรียกว่า "บ้านกลางเวียง" ดังนั้นในระยะหลังบ้านกลางเวียงจึงเป็นที่พักอาศัยของบุตรและญาติของพระนายกคุณานุการ ตั้งแต่ปี พ.ศ. 2470 เป็นต้นมา
ปี พ.ศ. 2529 เมื่อนางบัวผัน ทิพยมณฑล ถึงแก่กรรม นางพรรณจิตร เจริญกุศล บุตรีของนายจรัลและนางบู่ทอง ทิพยมณฑลได้อาศัยอยู่จนถึงปี พ.ศ. 2544 นางสาวเรียงพันธุ์ ทิพยมณฑล จึงได้มอบอาคารคุ้มเจ้าบุรีรัตน์ เจ้าน้อยมหาอินทร์ ให้กับทางมหาวิทยาลัยเชียงใหม่เพื่อเป็นอนุสรณ์แก่บรรพบุรุษตระกูลทิพยมณฑลและกิติบุตร ซึ่งในปัจจุบัน คุ้มเจ้าบุรีรัตน์ มหาอินทร์ ได้เป็นศูนย์สถาปัตยกรรมล้านนา ในความดูแลของ คณะสถาปัตยกรรมศาสตร์ มหาวิทยาลัยเชียงใหม่
คุ้มเจ้าบุรีรัตน์ เป็นอาคารครึ่งปูนเครื่องไม้บนแบบผสม สูงสองชั้นมีบันไดอยู่นอกบ้าน ชั้นล่างเสาก่ออิฐหนาก่อเป็นรูปโค้งฉาบปูนเรียบมีระเบียงโดยรอบ เป็นรูปแบบผสมระหว่างเรือนมนิลากับสถาปัตยกรรมแบบโคโลเนียล ซึ่งเป็นรูปแบบที่แพร่หลายในประเทศอาณานิคม ส่วนชั้นบนเป็นไม้มีระเบียงโดยรอบเช่นกัน หลังคาจั่งและหลังคาปั้นหยาคลุมระเบียงโดยรอบ เป็นแบบอย่างของสถาปัตยกรรมบริติชในเชียงใหม่ยุคแรก สันนิษฐานว่าบริษัทป่าไม้ของชาวอังกฤษเป็นผู้เข้ามาก่อสร้างให้เจ้าบุรีรัตน์ น้อยมหาอินทร์ เมื่อประมาณปี พ.ศ. 2432 - 2436